title: Béla Goldoványi

text: Béla Goldoványi (20. joulukuuta 1925 Budapest – 16. marraskuuta 1972 Budapest) oli unkarilainen pikajuoksija.


title: Béla Goldoványi

text: Goldoványin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Géza Varasdin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Lontoon 1948 olympialaisissa Goldoványi juoksi myös Unkarin joukkueessa, joka sijoittui neljänneksi.


title: Béla Goldoványi

text: Goldoványi osallistui myös henkilökohtaisiin 100 ja 200 metrin kilpailuihin 1948 ja 1956, joissa karsiutui kaikilla kolmella kerralla toisella kierroksella.


title: Jasem Al-Dowaila

text: Jasem Goma'an Al-Dowaila (; s. 9. maaliskuuta 1963) on kuwaitilainen entinen yleisurheilija, joka kilpaili 400 metrin aitajuoksussa.


title: Jasem Al-Dowaila

text: Al-Dowaila osallistui olympialaisiin kahdesti, vuosina 1984 ja 1988, mutta karsiutui molemmilla kerroilla jo ensimmäisellä kierroksella. Hän juoksi ennätyksensä 50,21 sekuntia vuonna 1986.


title: Tollo (kunta)

text: Tollo on kunta Italian Abruzzon alueella Chietin maakunnassa. Kunnassa on arviolta 4 158 asukasta (2015) ja sen pinta-ala on 14,88 neliökilometriä. Tollo on tunnettu viinitarhoistaan ja oliivilehdoistaan.


title: HMS Orion (1879)

text: HMS Orion oli Britannian kuninkaallisen laivaston vuonna 1879 vesillelaskettu Belleisle-luokan ironclad taistelulaiva.


title: HMS Orion (1879)

text: Osmanien valtakunta tilasi vuonna 1874 Samuda Brothersilta Ahmed Pashan suunnitteleman aluksen ja sen köli laskettiin vuonna 1875 nimellä "Büruc-i-Zaffer". Britannian kuninkaallinen laivasto pakkolunasti aluksen 13. helmikuuta 1878 Venäjän kanssa syttyvän sodanuhan vuoksi. Alus laskettiin vesille 23. tammikuuta 1879 nimettynä "HMS Orioniksi" luokiteltuna panssarikorvetiksi. Alus luokiteltiin myöhemmin 2. luokan taistelulaivaksi ja edelleen rannikkopanssarilaivaksi.


title: HMS Orion (1879)

text: Alus siirrettiin vuonna 1902 torpedoveneiden emälaivaksi Maltalle. Alus muutettiin vuonna 1909 Devonportissa varastolaivaksi, jolloin se samalla nimettiin "HMS Orontesiksi". Alus myytiin romutettavaksi 19. kesäkuuta 1913 Maltalla.


title: Formula 2 -kausi 2012

text: Formula 2 -kausi 2012 oli Formula 2 -luokan neljäs ja samalla viimeinen kausi. Kausi alkoi Englannin, Silverstonessa ja päättyi Italian Monzassa. Sarjan mestaruuden voitti brittiläinen Luciano Bacheta, toiseksi sijoittui sveitsiläinen Mathéo Tuscher ja kolmanneksi sveitsiläinen Christopher Zanella.


title: Formula 2 -kausi 2012

text: Uudet kuljettajat


title: Formula 2 -kausi 2012

text: Poistuneet kuljettajat


title: HMS Contest

text: HMS Contest on ollut kymmenen Britannian Kuninkaallisen laivaston aluksen nimenä.


title: Vera Galuška-Dujunova

text: Vera Illarionovna Galuška-Dujunova (, 11. huhtikuuta 1945 Krasnodar, Venäjän SFNT – 2. maaliskuuta 2012 Taškent, Uzbekistan) oli Neuvostoliittoa edustanut lentopalloilija, olympiavoittaja ja maailmanmestari.


title: Vera Galuška-Dujunova

text: Galuška-Dujunova voitti Neuvostoliiton joukkueessa olympiakultaa Méxicossa 1968 ja Münchenissä 1972. Méxicossa hän pelasi seitsemässä ja Münchenissä viidessä ottelussa.


title: Vera Galuška-Dujunova

text: Galuška-Dujunova voitti Neuvostoliiton joukkueessa myös maailmanmestaruuden vuonna 1970 ja MM-hopeaa 1974. Hän kuoli 2. maaliskuuta 2012 Uzbekistanin pääkaupungissa Taškentissa 66 vuoden ikäisenä.


title: Satalinnan sairaala

text: Satalinnan sairaala on Harjavallassa toimiva sairaala, joka sijaitsee Pirilän kaupunginosassa noin seitsemän kilometrin päässä kaupungin keskustasta. Nakkilan keskustaan sairaalasta on matkaa myös noin seitsemän ja Porin keskustaan noin 20 kilometriä. Alun perin keuhkotautiparantolaksi vuonna 1925 valmistuneessa sairaalassa on nykyään Satakunnan sairaanhoitopiirin fysiatrisen kuntoutuksen palveluja, toimintaterapiaa sekä päiväkuntoutusta. Satalinnassa toimii kuusi osastoa: vaativan kuntoutuksen vuode- ja päiväosastot kuntoutustutkimus-, kipu- ja apuvälinepoliklinikat sekä apuvälinepalveluyksikkö.


title: Satalinnan sairaala

text: Luonnonkauniilla paikalla Kokemäenjoen pohjoisrannalla sijaistevan sairaalan päärakennuksen on suunnitellut arkkitehti Onni Tarjanne. Sairaala-alue on kaikkiaan 88 hehtaarin laajuinen ja koostuu 19:stä eri rakennuksesta, joihin varsinaisten sairaalarakennusten lisäksi kuuluu muun muassa henkilökunnan asuntoja. Satalinnan sairaala on yksi Museoviraston inventoimista valtakunnallisesti merkittävistä rakennettuista kulttuuriympäristöistä.


title: Satalinnan sairaala

text: Satalinnan parantolan suunnittelu käynnistyi vuonna 1911 Helsingin yliopiston Satakuntalaisen Osakunnan aloitteesta. Varoja kerättiin muun muassa erilaisilla keräyksillä ja tempauksilla. Varainhankinnassa oli tärkeä osa kirjailija Maila Talviolla, jonka puoliso oli Satakuntalaisen Osakunnan inspehtori J. J. Mikkola. Hän vietti myös itse paljon aikaa Harjavallassa ystävystyttyään kuvanveistäjä Emil Cedercreutzin kanssa. Ensimmäisen maailmansodan aikana parantolahanke ei edennyt, mutta Suomen itsenäistyttyä asiaan tarttui aktiivisesti sosialidemokraattien kansanedustaja ja päätoimittaja Hannes Ryömä. Lopulta eduskunta myönsi hankkeelle rahoituksen vuonna 1922, ja parantolan rakentaminen aloitettiin vuotta myöhemmin. Arkkitehti Onni Tarjanteen suunnittelema päärakennus valmistui 1925, ja kahden vuoden kuluttua viereen rakennettiin myös lastensairaala. Jatkosodan aikana Satalinnassa toimi 59. Sotasairaala.


title: Satalinnan sairaala

text: Parantolan ylläpitoa varten perustettiin ”Satakunnan Keuhkotautiparantola Osakeyhtiö”, jonka osake-enemmistö oli Satakuntalaisella Osakunnalla, kunnes vuonna 1950 omistajaksi tuli kuntainliitto. Tuberkuloosin hoidon tehostumisen ja uusien tapausten vähenemisen johdosta Satalinna siirtyi vähitellen 1960-luvulta lähtien sairaanhoidon muiden erikoisalojen käyttöön, ja vuodesta 1987 lähtien sairaanhoitopiireillä ei enää ollut velvoitetta ylläpitää taudin hoitoon tarkoitettuja sairaansijoja. 1990-luvulta lähtien useita Satalinnan sairaalan toimintoja on siirretty Satakunnan sairaanhoitopiirin muihin yksiköihin. Esimerkiksi reumayksikkö siirrettiin Rauman aluesairaalaan vuonna 2002. Nykyään Satalinnan sairaala vastaa suurimmaksi osaksi sairaanhoitopiirin kuntoutustoiminnasta. Sairaalassa toimivat erikoissairaanhoidon ja geriatrian kuntoutus sekä fysiatrian poliklinikka. Satalinnan sairaala kuuluu myös veteraanikuntoutusta antavien laitosten joukkoon.


title: Satalinnan sairaala

text: Porin kaupunginsairaalan akuuttiosastot toimivat Satalinnassa vuosina 2012–2014 kaupunginsairaalan peruskorjauksen ajan. Vuosina 2015–2016 Satalinnan päärakennuksessa toimi Suomen Punaisen Ristin ylläpitämä turvapaikanhakijoiden vastaanottokeskus. Vastaanottokeskukseen oli sijoitettuna 260 turvapaikanhakijaa.


title: Satalinnan sairaala

text: Satakunnan sairaanhoitopiirin omistuksessa olleet kiinteistöt olivat myynnissä useiden vuosien ajan, kunnes ne keväällä 2015 siirtyivät AVH Satalinna Oy:lle 1,3 miljoonalla eurolla. Sairaanhoitopiiri jatkaa tiloissa vuokralaisena ainakin vuoden 2018 loppuun saakka.


title: Satalinnan sairaala

text: Sairaalan pääsisäänkäynnin edustalla olevalla aukiolla on Maila Talvion lahjoittama Wäino Aaltosen veistos "Tytön pää" vuodelta 1928. Sairaalan sisätiloissa on esillä Emil Cedercreutzin kuvasarja satakuntalaisista merkkimiehistä, F.E.Sillanpäästä, E. N. Setälästä, Hj. Nortamosta ja Akseli Gallen-Kallelasta.


title: Satalinnan sairaala

text: Vuosina 1931–1932 Satalinnassa kuvattiin parantolan elämästä kertovaa lyhytelokuvaa. Maila Talvio kirjoitti kuvausten innostamana käsikirjoituksen pitkää kokoillan elokuvaa varten. Osittain Satalinnassa kuvattu Suomi-Filmin ja Suomen Filmiteollisuuden yhdessä tuottama valistuselokuva "Ne 45000" sai ensi-iltansa vuonna 1933. Talvio julkaisi käsikirjoituksen myös samannimisenä romaanina. Vuonna 2006 Timo Koivusalo kuvasi Satalinnassa elokuvaa "Kalteva torni".


title: Satalinnan sairaala

text: Kirjailija Hannu Hirvikosken esikoisteos "Satalinna" (1986) ja osittain myös toinen teos "Vapaana maassa" (1988) sijoittuvat Satalinnan parantolaan.


title: Marian Kuszewski

text: Marian Zygmunt "Marek" Kuszewski (31. lokakuuta 1933 Kielce – 5. maaliskuuta 2012 Varsova) oli puolalainen miekkailija ja olympiamitalisti.


title: Marian Kuszewski

text: Kuszewski saavutti säilällä joukkuekilpailun olympiahopeaa Melbournessa 1956 ja Roomassa 1960. Melbournessa hän kilpaili myös säilän yksilökilpailussa. MM-kilpailuista Kuszewski saavutti säilän joukkuekilpailussa hopeaa vuonna 1954 ja pronssia vuosina 1957 ja 1958.


title: Marian Kuszewski

text: Kuszewski kuoli 5. maaliskuuta 2012 Varsovassa 78 vuoden ikäisenä.


title: Alan Mouchawar

text: Alan Edward Mouchawar (s. 3. elokuuta 1960 Los Angeles, Kalifornia) on yhdysvaltalainen entinen vesipalloilija. Hän kilpaili vuoden 1988 kesäolympialaisissa Soulissa ja sai joukkueineen hopeaa.


title: Gregory Boyer

text: Gregory Vartl ("Greg") Boyer (s. 5. helmikuuta 1958 New York, New York) on yhdysvaltalainen entinen vesipalloilija. Hän kilpaili vuoden 1988 kesäolympialaisissa Soulissa ja sai joukkueineen hopeaa.


title: Paimionlahti

text: Paimionlahti on Saaristomerellä Varsinais-Suomessa Paimiossa sijaitseva kapea, pitkä ja syvälle sisämaahan ulottuva merenlahti. Lahden aivan uloimmat osat kuuluvat Kaarinaan ja Sauvoon. Paimionlahteen laskeva Paimionjoki on Saaristomereen laskevista joista suurin sekä valuma-alueeltaan että virtaamaltaan. Lahden perukka eli pohjoisosa johon Paimionjoki laskee on Natura-aluetta 221 hehtaarin laajuudelta ja se kuuluu siihen lintudirektiivin mukaisena linnuston erityissuojelualueena. Valtakunnallisen lintuvesien suojeluohjelmassa Paimionlahti on luokiteltu kansainvälisesti arvokkaaksi kohteeksi.


title: Paimionlahti

text: Paimionlahti on ruovikoitunut, mutta umpeenkasvavia rantaniittyjä löytyy vielä. Lahtea ympäröivät metsäsaarekkeet ja laajat pellot. Lahdella on runsas pesimälinnusto ja se on tärkeä muuttoaikainen levähdysalue.


title: Paimionlahti

text: Linnuille Paimionlahti on erittäin tärkeä muuttoaikainen levähdysalue ja pesimäpaikka. Lahdenperukka kuuluu lintuvesien suojeluohjelmaan. Lahden itä- sekä pohjoisrannalla sijaitsee lintutorni. Toukokuun alussa pidettävässä Tornien taistossa Paimionlahden lintutornista on havaittu 56–85 lajia päivän aikana.


title: Paimionlahti

text: Pesimälajeja on yli 30, joista yleisimmät ovat sinisorsa, silkkiuikku, telkkä, tavi, haapana ja lapasorsa. Alueella pesii myös harmaa- ja kaulushaikaroita sekä kyhmyjoutsenia ja kurkia. Laajoissa ruovikkoalueissa pesivät muun muassa ruoko-, ryti- ja rastaskerttunen sekä naurulokki, luhtakana, luhtahuitti ja viiksitimali.


title: Paimionlahti

text: Lahdella ruokailee muuttoaikoina runsaasti vesilintuja kuten isokoskeloita, jouhisorsia, punasotkia, uiveloita ja lapasorsia. Myös hanhia voi nähdä satoja yksilöitä kerralla. Lahdella saalistavat petolinnuista muun muassa nuoli-, tuuli- ja ampuhaukka.


title: Guatemalan asevoimat

text: Guatemalan asevoimat (virallisesti , yleisesti "Fuerzas Armadas de Guatemala") vastaavat Guatemalan kansallisesta puolustuksesta. Perustuslain 244 artikla määrittelee asevoimien tehtäväksi valtion itsenäisyyden, riippumattomuuden ja kunnian, alueellisen yhtenäisyyden, rauhan ja sisäisen sekä ulkoisen turvallisuuden takaamisen.


title: Guatemalan asevoimat

text: Asevoimien ylipäällikkönä toimii Guatemalan tasavallan presidentti. Puolustusministeriö vastaa hallituksen puolustuspolitiikan noudattamisesta ja välittää käskyt asevoimien komentajalle ("Jefe del Estado Mayor de la Defensa Nacional"), joka on vastuussa käytännön operatiivisesta puolesta.


title: Guatemalan asevoimat

text: Guatemalan perustuslaki jakaa maan asevoimat kolmeen puolustushaaraan:Guatemala on yksi yleisamerikkalaisen keskinäisen avunantosopimuksen ("Tratado Interamericano de Asistencia Recíproca") allekirjoittajista sekä vuodesta 1964 kokoontuneen ja sittemmin 1980-luvun puolivälissä lakkautetun Keski-Amerikan puolustusneuvoston ("Consejo de Defensa Centroamericano, CONDECA") jäsen. Kummatkin näistä olivat kylmän sodan aikaisia sopimusjärjestelyitä, joilla pyrittiin estämään kommunismin tai muuten sosialistiseen maailmanosaan myötämielisesti suhtautuvien virtausten eteneminen.


title: Guatemalan asevoimat

text: Guatemala itsenäistyi 1821 ja tuli kaksi vuotta myöhemmin osaksi Keski-Amerikan liittovaltiota. Itsenäisyyden alkuvuosina asevoimat koostuivat miliiseistä eikä varsinaista sotilaskoulutusjärjestelmää ollut. Liittovaltion aikana taas yritettiin ylläpitää Keski-Amerikan asevoimia. Guatemalan itsenäisyyden palauttamisen jälkeen Guatemalan johtohenkilöitä oli konservatiivinen kenraali Rafael Carrera, joka oli muun muassa kahdesti presidenttinä (1844-1848, 1851-1865). Hän kehitti asevoimista merkittävän alueellisen voimatekijän ja hänen aikanaan Guatemala saavutti historiansa suurimman sotilaallisen voiton Aradan taistelussa () Hondurasin ja El Salvadorin muodostamaa liberaalia liittoumaa vastaan vuonna 1851.


title: Guatemalan asevoimat

text: Carreran kuoleman jälkeen valtaan nousi konservatiivinen Vicente Cerna Sandoval, joka ei ollut erityisen kiinnostunut armeijasta. Vasta vuoden 1871 liberaalin vallankumouksen () jälkeen maan johtoon nousivat liberaalit kenraalit Miguel García Granados ja Justo Rufino Barrios, joiden aikana armeijaa kehitettiin ammattimaisemmaksi ja sen koulutukseen kiinnitettiin huomiota. Lisäksi perustettiin Polyteknillinen koulu (), jossa koulutettiin armeijan päällystöä. Vuodesta 1912 alkoi ilmavoimien kehittäminen ja ne muodostivat erillisen puolustushaaran (?) 1921.


title: Guatemalan asevoimat

text: Helmikuussa 1931 Guatemalan presidentiksi valittiin liberaalipuolueen edustaja divisioonankenraali Jorge Ubico, jonka diktatuurin aikana armeijan vahvuus oli noin 2500 miestä. Hallitukseen tuli myös sotaministerin salkku. Jokaisessa maan departementissa oli poliittisen johtajan lisäksi sotilaskomentaja, jolla oli alaisuudessaan 100 miehen sotilaskomppania ja yksi reserviläiskomppania, joka muodostettiin 12 sotilaasta ja komppaniallisesta vapaaehtoisia. Nämä vapaaehtoisyksiköt muodostettiin vuosittain pääkaupungissa kansallisten koululaitosten oppilaista. Nämä saivat kolme päivää sotilaskoulutusta Barcenasin tilalla Villa Nuevassa. Päällystö muodostettiin Polyteknillisestä koulusta valmistuneista sekä sotaväessä palvelleista. Joukkojen parista ylennettyjä upseereita kutsuttiin linjaupseereiksi ().


title: Guatemalan asevoimat

text: Vuonna 1944 joukko guatemalalaisia nationalisteja, jotka olivat tyytymättömiä upseereita, yliopisto-opiskelijoita ja liberaaleja, tekivät vallankumouksen. Ubico luovutti vallan heinäkuussa 1944 sotilasjuntalle, jonka johdon muodostivat kenraalimajuri Bueneventura Piñedan, kenraalimajuri Eduardo Villagrán Arizan ja kenraali Federico Ponce Vaidesin triumviraatti. Lokakuussa 1944 radikaalit nuoret upseerit kapteeni Jacobo Árbenz Guzmán ja majuri Francisco Javier Arana syrjäyttivät juntan ja muodostivat Jorge Toriellon kanssa uuden juntan. Vuonna 1945 maan johtoon nousi vaalien kautta siviilipresidentti, vasemmistolainen filosofian professori Juan José Arévalo, joka toteutti maassa laajoja sosiaalisia uudistuksia.


title: Guatemalan asevoimat

text: Tuolloin Guatemalan armeija oli organisaatioltaan, koulutukseltaan ja aseistukseltaan jo varsin moderni. Vuonna 1945 sotaministeri korvattiin puolustusministerillä ja ilmavoimia uudistettiin.


title: Guatemalan asevoimat

text: Taustavaikuttajina toimivat Árbenz ja Arana kilpailivat tulevasta maan johtajuudesta. Arana halusi kiireesti Arévalon seuraajaksi, yritti epäonnistunutta vallankaappausta ja sai surmansa epämääräisessä pidätystilanteessa 1949. Näin ollen vuonna 1951 presidentiksi nousi Árbenz, joka jatkoi edeltäjänsä linjaa ja itse asiassa hieman radikaalimmin laillistaen vuonna 1952 kommunistisen Guatemalan työväenpuolueen, jonka vaikutusvalta kasvoi huomattavasti aiempiin aikoihin verrattuna. Aranan tukijoita, kuten eversti Carlos Castillo Armas, erotettiin armeijasta.


title: Guatemalan asevoimat

text: Vuonna 1954 CIA:n tukemat antikommunistiset guatemalalaiset upseerit kaappasivat vallan eversti Castillo Armasin johdolla operaatio PBSUCCESS:issa. Castillosta tuli presidentti ja yhteydet Yhdysvaltoihin tiivistyivät.


title: Ehrhardt E-V/4

text: Ehrhardt E-V/4 oli saksalaisen Ehrhardtin valmistama panssariauto, jota käytettiin ensimmäisessä maailmansodassa sekä Sleesian kansannousuissa. Niiden suunnittelu aloitettiin, koska saksalaiset olivat havainneet belgialaisten panssariauton tehokkuuden. Länsirintamalla Ehrhardt E-V/4:ta ei kuitenkaan käytetty juoksuhautojen takia, mutta se osoittautui tehokkaaksi itärintamalla. Versailles’n rauha ei kieltänyt saksalaisilta panssariautoja, joten asevoimat tilasi sodan jälkeen lisää panssariautoja. Sleesian kansannousuissa sitä käyttivät sekä saksalaiset että puolalaiset joukot.


title: Ehrhardt E-V/4

text: Panssaroidun auton idea kehittyi ensimmäisen maailmansodan varhaisessa vaiheessa, kun havaittiin, että ratsu- ja jalkaväen käyttö tuli mahdottomaksi konetuliaseiden takia. Belgialainen Minerva suunnitteli maan asevoimille tavalliseen tourer-autoon perustuneen ensimmäisen panssariauton. Myös briteillä oli käytössään panssariautoja. Panssariautojen avulla voitiin hyökätä vihollisen konekivääripesäkkeiden kimppuun joko ajamalla suoraan esteiden läpi tai nopealla yllätysiskulla. Panssariautoilla kyettiin kulkemaan maastossa kohtalaisella vauhdilla. Ajoneuvojen edut kävivät selviksi sodan edetessä.


title: Ehrhardt E-V/4

text: Saksalaiset päättivät aloittaa lokakuussa 1914 oman panssariauton kehittämisen, kun olivat havainneet Minervan tehokkuuden. Valmistajiksi olivat tarjolla Büssing, Daimler ja Erhardt. Prototyypit Daimler/15, Büssing A5P ja Panzerkraftwagen Erhardt E-V/4 valmistuivat heinäkuussa 1915. Ehrhardtin auto muistutti läheisesti Daimlerin valmistamaa prototyyppiä, kun taas Büssingin suunnittelema malli oli kooltaan suurempi. Kaikki autot olivat hyvin painavia, sillä ne olivat läpikotaisesti panssaroituja. Autojen etenemistä haittasivat huono näkyvyys ja huonokuntoiset, mutaiset tiet.


title: Ehrhardt E-V/4

text: Sodan aikana länsirintamalle oli kaivettu runsaasti juoksuhautoja, jotka vaikeuttivat panssariauton käyttöä, minkä takia Saksan sodanjohdon mielenkiinto panssariautoihin väheni. Syksyllä 1916 kolmesta prototyypistä muodostettiin yksikkö nimeltään "Panzerkraftwagen MG-Zug 1", joka lähetettiin itään Romanian vastaiselle rintamalle. Panssariauto osoitti siellä etunsa, ja saman vuoden lopulla asevoimat tilasi 12 Ehrhardtin ajoneuvoa.


title: Ehrhardt E-V/4

text: Prototyyppiin verrattuna tuotantomallia oli kevennetty 1,75 tonnia, pohjaan oli asennettu panssari ja jäähdyttimen edessä oli säädettävä suojasäleikkö, jonka voi kääntää jäähdyttimen suojaksi ohjaamosta käsin. Etuvalojen ympärille ja takapyörien sivuille lisättiin panssarointi. Autoon tuli kääntyvä tykkitorni, ja ampumaluukkujen suojausta oli parannettu. Varusteeksi lisättiin radiolähetin, joka kuitenkin vei paljon tilaa ja jota pystyi käyttämään vain auton ollessa paikallaan. Malli hyväksyttiin Saksan asevoimien käyttöön nimellä "Panzerkraftwagen Ehrhardt 1917". Uudet autot lähetettiin suoraan itärintamalle. Ne palvelivat menestyksekkäästi Ukrainan rintamalla vuonna 1918 ja niitä käytettiin myös Italian vastaisella rintamalla.


title: Ehrhardt E-V/4

text: Ainakin yhden yksilön tiedetään päätyneen venäläisten käsiin.


title: Ehrhardt E-V/4

text: Marraskuussa 1918 Saksa allekirjoitti aseleposopimuksen ympärysvaltojen kanssa. Vuonna 1919 solmitussa Versailles’n rauhansopimuksessa Saksan asevoimien kokoa ja kalustoa rajoitettiin. Asevoimien suuruus sai olla korkeintaan 100 000 henkilöä, ja panssarivaunut kiellettiin. Saksassa ei saanut enää valmistaa lentokoneita. Panssariautoja sitä vastoin ei kielletty, ja Ehrhardtilta tilattiin jo vuoden 1919 puolella uusi 20 ajoneuvon erä. Autot vastasivat muilta osin vuoden 1917 malleja, paitsi panssaroinnissa jouduttiin käyttämään heikompilaatuista terästä materiaalipulan tähden.


title: Ehrhardt E-V/4

text: Sekä saksalaiset että puolalaiset käyttivät Ehrhardteja Sleesian vuosien 1919–1921 kansannousuissa. Puolalaisten käyttämistä ajoneuvoista kaksi oli vallattu saksalaisilta, mutta pidetään mahdollisena, että kapinalliset olisivat saaneet Ranskasta toimitettuja ympärysvaltojen sotasaaliina saamia ajoneuvoja.


title: Ehrhardt E-V/4

text: Erhardtit säilyivät asevoimien käytössä lähes toisen maailmansodan alkuun asti.


title: Ehrhardt E-V/4

text: Auton rakenne oli peruspiirteiltään tavanomainen. Pyörät olivat nelipuolaiset, takana oli paripyörät. Voimanlähteenä ollut bensiinikäyttöinen 80-hevosvoimainen moottori sijaitsi edessä, ja kuljettajan paikka oli sen takana. Auton takaosassa oli miehistötila, jonka seinissä oli ampumaluukut ja katossa konekivääritorni. Autoon pystyi asentamaan enimmillään kuusi 7,7-millistä konekivääriä. Autoon mahtui 1 250 konekiväärin ammusta. Miehistön määrä oli enintään yhdeksän. Taistelukentällä auton tunnisti perinpohjaisessta panssaroinnistaan.


title: C++11

text: C++11, (ent. "C++0x"), on ISO:n 12.8.2011 hyväksymä C++-ohjelmointikielen standardi ISO/IEC 14882:2011. Standardi korvasi aiemmat ISO/IEC 14882:1998 (C++98) ja ISO/IEC 14882:2003 (C++03) standardiversiot.


title: C++11

text: Nimessä esiintyvä 11 tulee yleisen nimeämiskäytännön mukaisesti standardin julkaisuvuodesta. C++0x-tunnusta käytettiin työskentelyvaiheessa, koska valmistumisvuodesta ei ollut varmuutta, mutta sen uskottiin valmistuvan ennen vuotta 2010.


title: C++11

text: Standardin on korvannut C++14 standardi ISO/IEC 14882:2014, joka hyväksyttiin 18. elokuuta 2014.


title: C++11

text: C++11 lisäsi itse kieleen useita ominaisuuksia sekä laajentaa C++:n standardikirjastoa STL:a. Standardikirjaston laajennos käsittää suurimman osan aikaisemmasta C++ Technical Report 1:stä (TR1).


title: C++11

text:
Uusi standardi laajentaa varsinaista kieltä sekä sen standardikirjastoa.
Pääsuuntaviivat uutta versiota suunniteltaessa olivat:


title: C++11

text: Aloittelijoiden huomioon ottaminen koettiin tärkeäksi, koska ohjelmoijista suurin osa tulee aina olemaan aloittelijoita, ja koska suurin osa heistä tuskin koskaan tulee perehtymään C++:aan syvällisemmin.


title: C++11

text: Kieleen on lisätty tyyppiturvallinen codice_1 määrittely.


title: C++11

text: Vanha codice_2 -makro usein käsitellään codice_3-tyyppinä eikä osoittimena. Vanhempi tapa voi hämmentää ajonaikaista tyyppimekanismia kutsumaan väärää metodia.


title: C++11

text: Käyttöesimerkki:


title: C++11

text: Vakiolauseke (codice_4) määrittää, että lauseke on mahdollista arvioida käännösaikana.


title: C++11

text:
Esimerkki:
Käyttö olettaa että parametrina annettavat arvot ovat käännösaikana tunnettuja literaaleja. C++14 laajentaa vakiolausekkeen määrittelyä.


title: C++11

text: Olioiden alustamista on yhdenmukaistettu muutoksilla määrittelyyn.


title: C++11

text:
Esimerkiksi kolmen alkion vektorin alustaminen arvoilla:
Anonyyminen vektorin alustaminen ja välittäminen funktiolle:


title: C++11

text: Perinteisten C-kielen toistorakenteiden vaihtoehdoksi on lisätty automatisoitu vaihtoehto. Uudempi menetelmä vähentää tyypillisen koodin toistuvaa kirjoittamista.


title: C++11

text: Tietorakenteissa olevien arvojen käsittelyä voidaan yksinkertaistaa seuraavasti:


title: C++11

text: Delegoiva konstruktori vähentää ohjelmakoodin toistoa useiden konstruktorien yhteydessä.


title: C++11

text: Standardi lisää standardikirjastoon atomisuuden toiminnot.


title: C++11

text:
Esimerkki käyttötapauksesta:
Ohjelmointikielen käyttämä tekninen toteutustapa voi riippua käytetystä suorittimesta.


title: C++11

text: Monisäikeistykselle on lisätty alustariippumatonta tukea määrittelyyn. Näin ollen ohjelmakoodin siirtäminen helpottuu vähemmillä muutoksilla.


title: C++11

text: Standardikirjastossa on codice_5 säikeiden luomiseen ja käsittelyyn. Parametrina tälle annetaan funktio-objekti (osoite säikeen suorituksen alkupaikkaan).


title: C++11

text: Lisäksi codice_6 avainsanalla voi määritellä säiekohtaisia muuttujia.


title: C++11

text: Synkronointitukea on atomisien operaatioiden lisäksi käytettävissä luokilla codice_7 ja codice_8.


title: C++11

text: Synkronointiin on myös aikarajoitettu codice_9 sekä rekursion salliva codice_10 ja näiden yhdistelmä codice_11.


title: C++11

text: Tuple on template-pohjainen vaihtoehto C-kielen codice_12-tyypille.


title: C++11

text: Vastaava tietotyyppi on aiemmin esiintynyt esimerkiksi rinnakkaisohjelmointiiin kehitetyssä Alef -kielessä.


title: C++11

text: Standardikirjastoon on lisätty älyosoittimia eri tarkoituksiin:


title: C++11

text: Tyypillisen "copy-delete" menettelyn sijaan on mahdollista käyttää tehokkaampaa siirto-operaattoria ():


title: C++11

text: Menetelmä välttää nk. "deep-copy" toiminnon, joka voi olla raskas käytössä.


title: Rantakatu

text: Rantakatu voi tarkoittaa muun muassa seuraavia katuja:


title: Harjavallan sairaala

text: Harjavallan sairaala on vuonna 1903 perustettu psykiatrinen sairaala Satakunnassa Harjavallan kaupungissa. Sairaala sijaitsee Merstolan kaupunginosassa Valtatie 2:n ja Tampere–Pori-rautatien välisellä alueella. Harjavallan piirimielisairaalan nimellä perustettu laitos oli maan ensimmäinen kuntayhtymän perustama sairaala, kaikki vanhemmat olivat valtion omistamia.


title: Harjavallan sairaala

text: Nykyään Harjavallan sairaalassa toimii neljä akuuttiosastoa sekä päihde-, vanhus- ja kuntoutuspsykiatrian osastoja. Sairaalan alueella toimii myös päiväkoti. Lisäksi Harjavallan sairaalalla on oma museo. Harjavallan sairaala on myynnissä


title: Lipp

text: Lipp on muun muassa seuraavien henkilöiden sukunimi:


title: Nightingale

text: Nightingale on etelänsatakielen ("Luscinia megarhynchos") englanninkielinen nimi, joka voi tarkoittaa myös jotakin seuraavista:


title: Ornimegalonyx

text: Ornimegalonyx on sukupuuttoon kuollut pöllöjen suku. Se on läheistä sukua viirupöllöihin kuuluville linnuille. Se oli lentokyvytön tai lähes lentokyvytön ja sen uskotaan olevan suurin koskaan elänyt pöllö. Suku on elänyt Kuuban saarella.


title: Ornimegalonyx

text: Ensimmäinen fossiiliyksilö kuvattiin virheellisesti kuuluvaksi hirmulintujen heimoon (Phorusrhacidae), mihin osasyynä oli se, että sen luusto oli niin suuri. Pierce Brodkorb kuitenkin tutki löydöt uudelleen vuonna 1961 ja sijoitti ne oikein pöllöihin. Jäänteitä on löytynyt runsaasti kaikkialta saarelta luolista ja ne on ajoitettu myöhäiselle pleistoseenille (10 000 vuotta sitten), ja ainakin kolme sen täydellistä luurankoa on löytynyt.


title: Koiranen Motorsport

text: Koiranen GP (aikaisemmin Koiranen bros. Motorsport) on suomalainen formulatalli, joka kilpailee nykyään SMP Formula 4 ja Espanjan Formula 4 -sarjoissa. Tallin perusti vuonna 1997 Marko Koiranen yhdessä veljensä Jari Koirasen kanssa. Tallin toiminnassa on mukana myös suomalainen tiimimanageri Antti "Afa" Heikkinen. Tallin päämaja sijaitsee Barcelonassa, Espanjassa.


title: Koiranen Motorsport

text: Vuonna 2005 talli voitti italian Winter Trophy luokan mestaruuden. Vuonna 2009 talli saavutti kaksoisvoiton eli sijat 1 ja 2 Suomen Formula Renault-sarjassa. Vuonna 2010 talli voitti kuljettajien mestaruuden Eurocup Formula Renault-sarjassa Kevin Korjuksen voimin. Vuonna 2011 talli voitti Eurocup Formula Renault sarjan mestaruuden Carlos Sainzin ja Daniil Kvjatin voimin vaikka kuljettajien mestaruuden voitti Robin Frijns.


title: Koiranen Motorsport

text: Samana vuonna talli voitti ylivoimaisesti Formula Renault NEC -sarjan mestaruuden Sainzin ja Kvjatin voimin. Vuonna 2012 talli voitti Formula Renault Alps-sarjan mestaruuden ja sijoittui toiseksi Eurocup Formula Renault-sarjassa Kvjatin voimin. Vuonna 2014 talli voitti sekä Eurocupin että Alps -sarjojen mestaruudet Nyck de Vriesin voimin. Vuonna 2015 talli voitti jälleen sekä Eurocup että Alps -sarjan mestaruudet.


title: Koiranen Motorsport

text: Talli on kilpaillut aikaisemmin myös muun muassa Suomessa F3- ja FR2.0-luokkien SM-sarjoissa.


title: Koiranen Motorsport

text: Vuonna 2013 talli osallistui GP3-sarjaan korvaten Ocean Racing Technology-tallin. Tallin ensimmäisellä kaudella kuljettajina toimivat suomalaiset Patrick Kujala, Aaro Vainio ja virolainen Kevin Korjus. Barcelonassa talli oli heti aika-ajoissa nopein, kun Korjus ajoi paalulle, mutta hän oli saannut 10 lähtöruudun rangaistuksen eikä päässyt lähtemään paalulta. Barcelonan toisessa lähdössä Vainio otti tallille voiton heti tallin ensimmäisenä kisaviikonloppuna ja tallin toinen kuljettaja Korjus oli kilpailun toinen. Unkarissa Vainio lähti paalupaikalta ja toi tallille myös jo kauden toisen voittonsa. Talli sijoittui ensimmäisellä GP3-kaudellaan ART Grand Prix'n ja Ardenin jälkeen tallipisteissä kolmanneksi.


title: Koiranen Motorsport

text: Vuonna 2014 tallissa kilpailivat espanjalainen Carmen Jordá, ruotsalainen Jimmy Eriksson ja uruguaylainen Santiago Urrutia. Talli voitti kauden aikana kaksi kilpailua Erikssonin voimin ja Dean Stonemanin tultua talliin kesken kauden hän otti kaksi voittoa lisää. Talli sijoittui tiimipisteissä neljänneksi.


title: Koiranen Motorsport

text: Vuonna 2015 talli saavutti yhden voiton sijoittuen tiimipisteissä jälleen neljänneksi.


title: Koiranen Motorsport

text: Talli vetäytyi sarjasta kauden 2016 päätteeksi rahoitusongelmien vuoksi.


title: Koiranen Motorsport

text: Sisältää muissa talleissa saavutetut pisteet.


title: Tanaka

text: Tanaka () on muun muassa seuraavien henkilöiden sukunimi:


title: Tanaka

text: Tanaka International Circuit eli Okayama International Circuit on moottoriurheilurata Okayaman prefektuurissa Japanissa.


title: Al Dunlap

text: Albert (Al) John Dunlap (26. heinäkuuta 1937 – 25. tammikuuta 2019) oli yhdysvaltalainen yritysjohtaja. Hän oli julkisuudessa kovana yrityssaneeraajana. Esimerkiksi Scott Paperin irtisanomiset tuottivat hänelle mainetta, ja seuraavaksi hänet kutsui saneeraustoimiin Sunbeam-Osterin, jonka työntekijöistä hän erotti puolet. ja hän sai pilkkanimet "Moottorisaha-Al" ja "Liituraita-Rambo". Hänen maineensa kuitenkin meni Sunbeamissa paljastuneen kirjanpitoskandaalin vuoksi.


title: Al Dunlap

text: Yhdysvaltalainen toimittaja Jon Ronson kirjoitti kirjan "The Psychopath Test" jossa hän kertoo haastattelusta, jonka hän teki Dunlapin kanssa. Hän kysyi tältä täyttääkö tämä psykopaatin piirteet. Ronsonin mukaan Dunlap myönsi avoimesti mutta piti niitä hyödyllisinä ominaisuuksina johtajuuden ja päätöksenteon kannalta. Ronson kuitenkin tuli siihen tulokseen ettei Dunlap täytä piirteitä riittävästi jotta hänet voisi määritellä psykopaatiksi.


title: Toni Ketelä

text: Toni Ketelä (s. 16. maaliskuuta 1988) on suomalainen uransa lopettanut maastohiihtäjä, joka edustaa seuratasolla IF Minkeniä.


title: Toni Ketelä

text: Ketelä sijoittui Val di Fiemmen MM-kilpailuissa 2013 perinteisen hiihtotavan sprintissä kahdeksanneksi. Falunin MM-kilpailuissa 2015 hän oli perinteisen hiihtotavan sprintissä kymmenes. Maastohiihdon maailmancupissa hän kilpaili ensimmäisen kerran Lahdessa maaliskuussa 2011 sijoittuen sprintissä 50:nneksi. Seuraavana vuonna hän hiihti samassa kilpailussa ensimmäistä kertaa urallaan maailmancupin pisteille oltuaan 14:s. Tammikuussa 2015 Ketelä sijoittui kolmanneksi Otepään perinteisen hiihtotavan sprintissä.


title: Toni Ketelä

text: Ketelä sai SM-pronssia perinteisen hiihtotavan sprintissä 2012.


title: Toni Ketelä

text: Ketelä lopetti uransa maastohiihtäjänä keväällä 2018.


title: Kuoppakankaan koulu

text: Kuoppakankaan koulu oli Varkauden kaupungin ylläpitämä peruskoulu. Kuoppakankaan koulu oli vuodesta 1996 lähtien yhtenäiskoulu ja käsitti luokat 1–9. Lukuvuonna 2016–2017 oppilaita oli noin 575. Kuoppakankaan koulussa toimivat Varkauden 3-9 musiikkiluokat. Koulun rehtorina oli Paavo Tervonen.


title: Kuoppakankaan koulu

text: Vuosina 2017-2018 Varkaudessa tehtiin koulu-uudistus, jolloin kaupungin kaikki yläkoulut yhdistettiin. Kuoppakankaan koulun yhteydessä toimineen lukion siirrittyä muualle saatiin vapautuvaa tilaa, mutta lisääntyvän oppilasmäärän vuoksi tarvittiin myös koululaajennus. Laajennettu koulu nimettiin uudelleen Waltterin kouluksi. Uudistunut, noin 900 oppilaan käyttöön laajennettu yhtenäiskoulu vihittiin tammikuussa 2018.


title: Kuoppakankaan koulu

text: Kuoppakankaan yläkoulun rakennus on valmistunut 1961 ja saneerattu täydellisesti lukuvuonna 2003–2004. Uudistetun rakennuksen vihkiäisjuhla pidettiin 24.11.2004. 2004 valmistui pihapiiriin myös Taitotalo, jossa on koulun kuvataiteen ja teknisten töiden tilat. Nykyisin myös koulun musiikkitunteja pidetää Taitotalon entisessä kuvataiteenluokassa. Pihapiirissä on myös 1994–1995 saneerattu alakoulun ja lukion yhteinen rakennus sekä erillinen koulujen yhteinen rakennus, jotka nekin ovat valmistuneet vuonna 1961. Huomionarvoista on, että rakennukset Taitotaloa lukuun ottamatta ovat suojeltuja.


title: Kuoppakankaan koulu

text: Kuoppakankaan koulun rakentaminen aloitettiin vuoden 1960 alussa. Kauppalan arkkitehti Heikki Korppi-Tommolan suunnittelema koulutalo valmistui vuoden kuluessa niin, että koulutyö voitiin aloittaa 1.2.1961 ja vihkiäiset pidettiin 8.4.1961. Kuoppakankaan keskuskansakoulun vihkimispuheen piti Kuopion hiippakunnan piispa Eino Sormunen ja juhlapuhujana oli koulutoimen johtaja Alfred Salmela. Hän kertoi, että koulusta oli pyritty saamaan Savon maakunnan mallikoulu, joka voisi olla esimerkkinä ympäristökuntien koulusuunnitelmille. Koulussa oli tiloja kolmeen käyttötarkoitukseen: kansakoululle oli varattu 10 luokkaa, kansalaiskoululle 7 luokkaa ja erityiskoululle 4 luokkaa. Koulun ensimmäisenä johtajana aloitti Manu Kari. Seuraavana vuonna 4.1.1962 koulun juhlasalissa pidettiin Varkauden kaupungin perustamisjuhla.


title: Kuoppakankaan koulu

text: Kisapuiston ala-asteen kouluneuvosto päätti kokouksessaan 19.1.1978 esittää koulutuslautakunnalle 3. luokalta alkavan musiikkiluokan perustamista lukuvuodesta 1978-1979 alkaen. Hankkeen takana olivat muun muassa koulunjohtaja Manu Kari, opettajat Sirpa ja Väinö Rissanen, Anna Hietalahti sekä musiikin opettaja Nelly Himanka. Kaupunginvaltuusto hyväksyi kouluohjesäännön muutoksen 24.2.1978. Valinta musiikkiluokille tapahtuu musikaalisuustestien avulla. Vuonna 2013 musiikkiluokat juhlivat 35 –vuotista taivalta.


title: Kuoppakankaan koulu

text: Musiikkiluokkien työtä tukemaan perustettiin Varkauden peruskoulun musiikkiluokkien kannatusyhdistys 21.1.1982, ja se rekisteröitiin 17.11.1983. Yhdistyksen tarkoituksena on edistää kodin ja musiikkiluokkien yhteistyötä sekä em. luokilla tapahtuvaa musiikin harrastusta. Tähän tarkoitukseen yhdistys hankkii varoja järjestämällä mm. konsertteja sekä arpajaisia. Kannatusyhdistyksen varoja on käytetty stipendeihin, luokkaretkiavustuksiin, soittimiin, nuotteihin, musiikkilaitteisiin ja kuoron esiintymisasuihin. Se on tukenut myös musiikkiluokkien opettajien täydennyskoulutusta avustuksin.


title: Kuoppakankaan koulu

text: Musiikkiluokat ovat vuosittain esiintyneet eri tilaisuuksissa ja pitäneet joulu- ja kevätkonsertteja. Juhlavuosiin on kuuluneet juhlajulkaisut ja juhlakonsertit sekä levytykset. Musiikkiluokat ovat tehneet yhteistyötä myös paikallisen musiikkiopiston ja puhallinkoulun kanssa.


title: Kuoppakankaan koulu

text: Koulussa toimii kaksi oppilaskuntaa. Sekä ala- että yläkoululla on aktiiviset oppilaskunnat, jotka järjestävät toimintaa koulussa ja tekevät esityksiä opettajakunnalle ja kaupungin nuorisoparlamentille. Yläkoulun tukioppilaat toimivat muiden oppilaiden tukena.


title: Kuoppakankaan koulu

text: Koulussa on toimii kaksi oppilashuoltotyöryhmää. Alakoulun oppilashuoltoryhmää vetää koulun apulaisrehtori ja yläkoulun oppilashuoltoryhmää johtaa koulun rehtori. Oppilashuoltoryhmien muita jäseniä ovat erityisopettajat, kouluterveydenhoitaja, kuraattori ja yläkoulussa myös opinto-ohjaaja.


title: Kuoppakankaan koulu

text: Koulussa on kolme osa-aikaista kouluterveydenhoitajaa. Lisäksi koululääkäri hoitaa eri vuosiluokkien terveystarkistukset.


title: Frost

text: Frost voi tarkoittaa seuraavia:


title: Laure Barthélémy

text: Laure Barthélémy (s. 5. elokuuta 1988 Briançon) on ranskalainen uransa lopettanut maastohiihtäjä, joka edusti seuratasolla EMHM – Pays Rochoisia.


title: Laure Barthélémy

text: Nuorten MM-kilpailuissa Barthélémy on saavuttanut kaksi mitalia. Vuonna 2008 Val Venostassa hän voitti kultaa sprintissä ja hopeaa 10 kilometrin vapaan hiihtotavan yhteislähtökilpailussa. Aikuisten arvokisoissa hän kilpaili ensimmäisen kerran Liberecin MM-kilpailuissa 2009, missä hän oli sprintissä 22:s. Oslon MM-kilpailuissa 2011 Barthélémy sijoittui sprintissä seitsemänneksi.


title: Laure Barthélémy

text: Maastohiihdon maailmancupissa Barthélémy kilpaili ensimmäisen kerran La Clusaz'ssa joulukuussa 2006. Ensimmäiset maailmancupin pisteensä hän saavutti Düsseldorfin sprintissä joulukuussa 2008 oltuaan 19:s. Kymmenen parhaan joukkoon hän sijoittui ensimmäisen kerran Liberecin sprintissä tammikuussa 2011 oltuaan kuudes. Hänen paras sijoituksensa maailmancupissa on neljäs sija, jonka hän saavutti Szklarska Poręban sprintissä helmikuussa 2012.


title: Antti Kivekäs

text: Antti Kivekäs (26. heinäkuuta 1942 Lahti – 3. maaliskuuta 2012 Lahti) oli suomalainen yritysjohtaja. Hän oli Etelä-Suomen Sanomia julkaisevan perheyhtiön Esan Kirjapainon toimitusjohtaja vuodesta 1982 ja yhtiön hallituksen puheenjohtaja vuodesta 1992. Työuransa Kivekäs aloitti toimittajana, mutta siirtyi pian autoliike K. Y. Lehti Oy:n konttoripäällikön tehtävään, josta kuitenkin palasi 1976 Etelä-Suomen Sanomiin apulaishallintojohtajaksi.


title: Antti Kivekäs

text: Kivekäs valmistui ekonomiksi Turun kauppakorkeakoulusta. Hänen isänsä oli Ossi Kivekäs.


title: Anja Hyttinen

text:
Anja Hyttinen (s. 24. syyskuuta 1935 Kuopio) on suomalainen taidemaalari ja graafikko.
Hyttinen kävi Suomen Taideakatemian koulun 1960–1964. Hänen debyyttinäyttelynsä olivat galleria Artekissa Helsingissä, sekä Alvar Aalto -museossa Jyväskylässä 1968. Hyttisen teoksia on mm. Suomen valtion taidekokoelmissa, Pihkovalla Venäjällä, Besanconissa Ranskassa, Helsingin-, Kuopion-, Tampereen, sekä Jyväskylän kaupungin kokoelmissa.
Hyttinen on toiminut opettajana mm. Kuopion käsi- ja taideteollisuusakatemiassa sekä Kuopion kansalaisopistolla.


title: Thomas Moriggl

text: Thomas Moriggl (s. 23. helmikuuta 1981 Silandro) on uransa lopettanut italialainen maastohiihtäjä, joka edusti seuratasolla G.S. Fiamme Giallea.


title: Thomas Moriggl

text: Aikuisten arvokisoissa Moriggl kilpaili ensimmäisen kerran Oberstdorfin MM-kilpailuissa 2005. Oslon MM-kilpailuissa 2011 hän sijoittui 50 kilometrillä 21:nneksi. Vancouverin olympialaisissa 2010 Moriggl oli sekä vapaan hiihtotavan 15 kilometrillä että 30 kilometrin yhdistelmäkilpailussa 24:s.


title: Thomas Moriggl

text: Maastohiihdon maailmancupissa Moriggl kilpaili ensimmäisen kerran Cognessa joulukuussa 2002. Ensimmäiset maailmancupin pisteensä hän saavutti Pragelaton 30 kilometrin vapaan hiihtotavan kilpailussa maaliskuussa 2004 oltuaan kolmas. Toisen kerran hän sijoittui kolmanneksi Lahden 15 kilometrin vapaan hiihtotavan kilpailussa maaliskuussa 2005.


title: James Bergeson

text: James Hunter Bergeson (s. 21. maaliskuuta 1961 Newport Beach, Kalifornia) on yhdysvaltalainen entinen vesipalloilija. Hän kilpaili vuoden 1988 kesäolympialaisissa Soulissa ja sai siellä joukkueineen hopeaa.


title: Launi Meili

text: Launi Kay Meili (s. 4. kesäkuuta 1963 Spokane, Washington) on yhdysvaltalainen entinen ampuja. Hän kilpaili vuoden 1988 kesäolympialaisissa Soulissa ja sitten vuoden 1992 kesäolympialaisissa Barcelonassa, jossa hän voitti kultaa 50 metrin pienoiskiväärin asentokilpailussa.


title: Launi Meili

text: Meili kuuluu International Shooting Hall of Fameen. Hän lopetti kilpauransa vuonna 1992 ja on sittemmin toiminut muun muassa Yhdysvaltain ilmavoimien akatemian valmentajana.


title: Pikkutakiainen

text: Pikkutakiainen ("Arctium minus") on takiaisten sukuun kuuluva asterikasvi, joka kasvaa alkuperäisesti Euroopassa.


title: Pikkutakiainen

text: Pikkutakiainen kasvaa 50–130 senttimetriä korkeaksi. Sen alalehdet ovat leveän soikeat, onttoruotiset ja alapinnalta hieman nukkaiset. Pikkutakiainen voi muistuttaa seittitakiaista tai isotakiaista, joiden kanssa se myös risteytyy. Näihin verratuna pikkutakiaisen kukintomykeröstö on rakenteeltaan terttumainen eikä huiskilomainen. Laji voi olla myös hyvin samannäköinen harvinaisen lehtotakiaisen kanssa, joka kasvaa lähes aina pikkutakiaista suuremmaksi ja on suurempimykeröinen. Pikkutakiaisen pallomaiset mykeröt ovat kooltaan 1,8–2,8 cm ja yleensä karvattomat. Torvimaiset kehräkukat ovat punavioletteja. Hedelmät ovat ruskeita 5–7 millimetrin mittaisia pähkylöitä.


title: Pikkutakiainen

text: Suomessa pikkutakiainen on erityisesti vanhan asutuksen seuduilla kasvava muinaistulokaskasvi. Se on melko yleinen Etelä-Suomessa, tavallisin Ahvenanmaalla. Lajin levinneisyyden pohjoisraja on Vaasan–Kuopion korkeudella. Siitä pohjoiseen pikkutakiaisesta on hyvin harvoja ja vanhoja satunnaishavaintoja.


title: Chao (Sonic)

text: Chao on kuvitteellinen "Sonic the Hedgehog" -pelisarjassa esiintyvä eläinrotu. Chao-olennot eivät ole missään pelisarjan pelissä pääroolissa, mutta ne auttavat lukuisia hahmoja taisteluissa ja kokonaisissa seikkailuissa.


title: Chao (Sonic)

text: Chao on ulkonäöltään vaaleansininen olento, jolla on päälaessa keltainen pallo, normaalin Chaon lisäksi Chaosta on muitakin erilaisia versioita kuten Dark ja Hero-versiot joista puolestaan Dark on väriltään musta jolla on punainen pallo päälaessa ja Hero on valkoisen värinen, jolla on sininen kehä päälaessa. Chao-olennoista tunnetuin on Cream the Rabbitin Cheese, se on Creamin ystävä joka tulee jokaiselle Creamin seikkailulle mukaan. Chao-olennot tekivät ensiesiintymisensä "Sonic Adventure" -pelissä, jossa ne antoivat hahmoille erilaisia lisävoimia kuten lisää suojaustehoa tai hyökkäystehoa. Chao-olennot ovat esiintyneet sen jälkeen monissa muissakin Sonic-peleissä joissa ne melkein joka tilanteessa antavat lisävoimia pelattaville hahmoille, mutta esimerkiksi "Mario & Sonic at the Olympic Winter Gamesin" Nintendo DS -version Tarinatilassa ne kuitenkin ovat vastaanottamassa pelattavan hahmon erilaisiin haasteisiin.


title: Chao (Sonic)

text: Chao-olennosta on myös kehitetty propellilla varustettu versio, Omochao joka antaa puolestaan monissa peleissä eri neuvoja erilaisiin tehtäviin sekä toimii juontajana joissakin tapauksissa. Chao-olennoista Dark-versio on sellainen, että se yrittää aina puolestaan vaikeuttaa pelaajan edistymistä monissa tilanteissa kuten "Mario & Sonic at the London 2012 Olympic Gamesin" London Party-moodissa, jossa se siirtää tarra-arkissa olevan kysymysmerkin toiseen paikkaan.


title: Tor Heiestad

text: Tor Heiestad (s. 13. tammikuuta 1962 Oslo) on norjalainen entinen ampuja. Hän kilpaili vuoden 1988 kesäolympialaisissa Soulissa ja voitti kultaa 50 metrin villikarjussa. Hän osallistui myös vuoden 1992 kesäolympialaisiin Barcelonassa ja sijoittui 10 metrin villikarjussa kymmenenneksi.


title: Justin Hayward

text: David Justin Hayward (s. 14. lokakuuta 1946, Swindon, Wiltshire, Englanti) on englantilainen muusikko, joka tunnetaan parhaiten laulajana, lauluntekijänä ja kitaristina rock-yhtyeessä The Moody Blues.


title: Hietaolkikukka

text: Hietaolkikukka ("Helichrysum arenarium") on matala, keltakukkainen, kuivilla paikoilla tavattava asterikasvi. Se kasvaa luonnonvaraisena pohjoisimpana Ruotsissa ja Virossa.


title: Hietaolkikukka

text: Hietaolkikukka kasvaa 10–30 senttimetriä korkeaksi. Kasvi on huopakarvainen, harmaa ja aromaattisen tuoksuinen. Sen varsi kasvaa pystysti tai kohenevasti. Suikeanmuotoiset varsilehdet ovat varrella kierteisesti, ne kapenevat latvaa kohti. Hietaolkikukan kukintona on sarjamainen mykeröstö. Kuudesta seitsemään millimetriä leveiden mykeröjen kehtosuomut ja kukat ovat väriltään kullankeltaiset. Laji muistuttaa ulkoasultaan hieman kissankäpäliä.


title: Hyttinen

text: Hyttinen on suomalainen sukunimi, joka on muun muassa seuraavilla henkilöillä:


title: Joni Hildén

text: Joni Hildén (s. 11. helmikuuta 1981) on suomalainen toimittaja, urheilun taustatoimija ja poliitikko. Hänellä on vuosien kokemus suomalaisesta seuratoiminnasta ja on ollut mukana niin jääpallossa kuin salibandyssa. Hildén oli ehdolla kevään 2017 kuntavaaleissa Sosialidemokraattien ehdokkaana Vantaalla.


title: Joni Hildén

text: Hän on edustanut salibandyseura Tikkurilan Tiikereitä vuodesta 2002 lähtien ja toiminut seurassa niin juniorivalmentajana kuin edustusjoukkueen joukkueenjohtajana. Lisäksi hän on toiminut seuran tiedottajana. Hänen ääntänsä on voinut kuulla Tiikereiden miesten ja naisten kotiotteluissa vuosien varrella, kun hän on toiminut seuran kuuluttajana. Tiikereiden lisäksi hän on salibandyssa edustanut Ylhästä ja AC HaKia. Hän toimi salibandyseura EräViikinkien tiedottajana.


title: Joni Hildén

text:
Jääpallossa Hildén on toiminut vuodesta 2009 lähtien HIFK:n tapahtumajohtajana ja tiedottajana. Lisäksi Joni Hildén loi yhdessä Pasi Virtasen kanssa HIFK-Bandy TV:n. Ensimmäinen Bandy-TV:n lähetys nähtiin lokakuussa 2009 Ruotsissa pelatusta jääpallon Maailman Cupista. Hildén on toiminut selostajana HIFK-Bandyn vierasotteluissa. HIFK-Bandyn tiedottajana Hildén on ehtinyt saavuttaa kolme Suomen mestaruutta ja yhden SM-pronssin. Jääpalloliitto palkitsi Hildénin yhdessä Virtasen kanssa Vuoden mediateosta vuonna 2011.
Hildén on verkkosivusto Sportin Maailman päätoimittaja. Lisäksi hän on Salibandyareenan toimittajana.


title: Marjo Krishi

text: Marjo Anita Krishi (1967) on suomalainen kehonrakentaja ja fitness-ammattilainen.


title: Marjo Krishi

text: Marjo Krishi aloitti kehonrakennuksen teini-ikäisenä. Hän voitti kehonrakennuksen naisten raskaan sarjan maailmanmestaruuden vuonna 1995. Sittemmin Krishi suuntautui fitness-urheiluun. Hän kahmi useita fitnessin Suomen ja Pohjoismaiden mestaruuksia. Lisäksi hän on lajin moninkertainen MM- ja EM-finalisti. Kilpauransa Krishi lopetti vuonna 2006. Vuosina 1993–1994 hän esiintyi MTV3-kanavan televisiosarjassa "Gladiaattorit" nimellä "Salama".


title: Marjo Krishi

text: Krishi on toiminut kuntosaliyrittäjänä Keravalla vuodesta 2004.


title: Pottermore

text: Pottermore on Harry Potter -aiheinen Sonyn sponsoroima verkkosivusto. Sivuston julkaisi J. K. Rowling ja sen kehittäjänä toimi TH_NK. Sivuston palvelun kautta voi ostaa Harry Potter -kirjoja sähköisinä ja äänikirjoina. Sivusto avattiin rajoitetusti miljoonalle betakäyttäjälle heinäkuussa 2011. Pottermoren ilmoitettiin alun perin avautuvan kokonaisuudessaan saman vuoden lokakuussa, mutta valtavan suosion takia avaus siirtyi huhtikuuhun 2012.


title: Takayoshi Kajikawa

text: Takayoshi Kajikawa (; s. 10. maaliskuuta 1934) on japanilainen entinen uimari. Hän sijoittui Helsingin olympialaisissa 1952 viidenneksi 200 metrin rintauinnissa uituaan finaalissa matkan aikaan 2.38,6.


title: Carmen Jordá

text: Carmen Jordá Buades (s. 28. toukokuuta 1988 Alcoy, Espanja) on espanjalainen moottoriurheilija. Hän asuu Valenciassa ja Miamissa.


title: Carmen Jordá

text: Jordá aloitti kilpauransa vuonna 2005 Master Junior Formula -sarjassa, jossa hän sijoittui sarjan seitsemänneksi ja vuonna 2006 yhdeksänneksi. Samana vuonna hän kilpaili kaksi kilpailua European F3 Open -sarjassa. Jordá jatkoi sarjassa vuodet 2007–2009 huonolla menestyksellä. Vuonna 2009 hän kilpaili vielä Le Mans Series -sarjassa sijoittuen 14:ksi. Vuonna 2010 Jordá kilpaili Indy Lights -sarjassa sijoittuen sarjan 16:ksi. Vuonna 2012 Jordá ajoi GP3-sarjassa Ocean Racing Technology -tallissa saavuttamatta pisteitä. Hänen parhaaksi kisasijoituksekseen jäi 13:s sija. Vuonna 2013 Jordá jatkoi GP3:ssa uudessa Bamboo Engineering -tallissa saavuttamatta pisteitä. Hänen paras kisasijoituksensa oli 17. Vuonna 2014 Jordá jatkoi kolmannen kauden GP3:ssa siirtyen Koiranen GP -tallin kuljettajaksi saavuttamatta pisteitä.


title: Carmen Jordá

text: Vuonna 2015 Jordá vahvistettiin Lotuksen Formula 1 -tallin kehityskuljettajaksi.


title: Esan Kirjapaino

text: Esan Kirjapaino on Mediatalo ESAn emoyhtiö. Esan Kirjapaino julkaisee kahta tilattavaa sanomalehteä; Etelä-Suomen Sanomia ja Itä-Hämettä. Lisäksi verkkopalvelu "ess.fi" ja Radio Voima ovat osa Esan Kirjapainon toimintaa. Tytäryhtiö Esan Kaupunkilehdet Oy julkaisee kaupunkilehti Uusi Lahti -lehteä ja Seutuneloset-lehtiä. Kirjapaino ja mediatalo on jo neljännessä polvessa lahtelaisen Kivekkään suvun omistuksessa.


title: John Isaac Thornycroft

text: Sir John Isaac Thornycroft (s. helmikuussa 1843 k. kesäkuussa 1928) oli brittiläinen laivanrakentaja ja Thornycroftin laivanrakennus yrityksen perustaja.


title: John Isaac Thornycroft

text: Hänen vanhempansa olivat Mary Francis ja Thomas Thornycroft. Hän työskenteli Palmers Shipbuilding and Iron Companyssä Jarrow’ssa ennen insinööritutkintonsa suorittamista Glasgow'n yliopistossa, jossa hänen opettajanaan oli muun muassa lordi Kelvin ja professori Macquorn Rankine.


title: John Isaac Thornycroft

text: Thornycroft perusti 1864 telakan Thamesjoen varteen Chiswickiin, jossa valmistui hänen ensimmäinen höyryaluksensa. Ensimmäisenä Britannian kuninkaalliselle laivastolle toimitettuna aluksena valmistui 1876 höyrykäyttöinen torpedovene "HMS Lightning". Telakka valmisti myös höyryvoimalla toimivan kuorma-auton. Vuonna 1904 hän perusti uuden telakan Woolstoniin Southamptoniin. Hän perusti myös 1908 Hampton Launch Worksin Thamesjoen saareen Platts Eyotiin.


title: John Isaac Thornycroft

text: Thornycroft kuoli 1928.


title: Sunset Boulevard (Los Angeles)

text: Sunset Boulevard on katu Los Angelesin piirikunnassa.


title: Sunset Boulevard (Los Angeles)

text: Kadun mukaan on nimetty Billy Wilderin vuonna 1950 ohjaama klassikkoelokuva "Auringonlaskun katu" ("Sunset Boulevard").


title: Sunset Boulevard (Los Angeles)

text: Sunset Strip on 2,5 kilometriä pitkä osa Sunset Boulevardia West Hollywoodissa Hollywoodin ja Beverly Hillsin välissä. Kadunpätkä on tunnettu rock-klubeistaan, ravintoloistaan, kaupoistaan ja yökerhoistaan, joissa Hollywoodin viihdeteollisuuden väki käy. Kadun varrella on myös paljon valtavia mainostauluja.


title: Venäjän oikeinkirjoitus ennen 1918

text: Venäjän oikeinkirjoitus ennen 1918 oli Venäjällä Pietari I Suuren uudistuksista alkaen voimassa ollut oikeinkirjoitus aina vuoteen 1918 asti.


title: Venäjän oikeinkirjoitus ennen 1918

text: Venäjän aakkoset sisälsivät 35 kirjainta ennen vuotta 1918:


title: Takaharu Nakai

text: Takaharu Nakai (; s. 10. maaliskuuta 1984 Kutsuchan) on japanilainen entinen lumilautailija.


title: Takaharu Nakai

text: Nakai aloitti maailmancupissa kilpailemisen vuonna 2000, ja oli mukana seuraavan vuoden MM-kilpailuissa. Hän sijoittui half-pipessa viidenneksi Salt Lake Cityn olympialaisissa 2002 saaden 40,7 pistettä.


title: Takaharu Nakai

text: Nakai oli MM-kisoissa 2003 big airin kahdestoista ja otti saman vuoden lopussa uransa ainoan maailmancupin osakilpailun voiton. Hän voitti vuonna 2003 Aasian kisoista half-pipen hopeaa maanmiehensä Daisuke Murakamin jälkeen. Nakai sijoittui half-pipessa kahdeksanneksi vuoden 2005 maailmanmestaruuskilpailuissa ja oli lajissa neljästoista vuoden 2006 olympialaisissa.


title: Kawasaki Ki-45

text:
Kawasaki Ki-45 "Toryu" (suomeksi: "Lohikäärmeentappaja", liittoutuneiden koodistossa: "Nick") oli japanilainen raskas kaksimoottorinen ja kaksipaikkainen torjuntahävittäjä.
Siitä kehiteltiin versio myös meritorjuntaan. Konetyyppin neljää päämuunnosta (a-d) valmistettiin yhteensä hieman alle 1 700 kappaletta. Ki-45 oli ehkä merkittävin Japanin harvoista kaksimoottorisista hävittäjätyypeistä.


title: Kawasaki Ki-45

text: Kawasaki Ki-45 "Toryu" voitiin varustaa myös "Schräge Musik" -järjestelmällä. Siinä oli kaksi etuviistoon ampuvaa, ylärunkoon asennettua 20 mm tykkiä. Taistelumenestystä Ki-45 saavutti lähinnä Consolidated B-24 Liberatoreja vastaan, tätä nopeampana taistelukoneena.Yöhävittäjämuunnoksessa myös kaksi yläviistoon kiinteästi asennettua etusuuntaan ampuvaa 2x 20 mm Ho-3 tykkiä.


title: Jussi Pekkarinen

text: Jussi Pekkarinen on Suomen ulkoasiainministeriön tutkija ja tietokirjailija.


title: Naurun vaakuna

text: Naurun vaakuna on Naurun tunnus lipun, kansallislaulun ja moton ohella. Se on otettu käyttöön vuonna 1970.


title: Naurun vaakuna

text: Vaakunan kilvessä on ylhäällä fosforin merkki, alhaalla oikealla fregattilintu ja vasemmalla tomano-kasvin oksa. Maassa tuotettu fosfaatti on ollut Naurun tärkein luonnonvara. Kilven yläpuolella on 12-sakarainen tähti, joka on myös maan lipussa. Se symboloi alkuperäisväestön kahtatoista heimoa. Kilven ympärillä on kaakaopuun lehtiä.


title: Naurun vaakuna

text: Vaakunassa lukee ylhäällä nauhassa "Naoero", maan naurunkielinen nimi, ja alhaalla valtion motto "God's will first", suomeksi "Jumalan tahto ensin".


title: Sudesh Kumar

text: Sudesh Kumar (s. 10. maaliskuuta 1950) on intialainen entinen painija, joka kilpaili sekä vapaapainissa että kreikkalais-roomalaisella tyylillä.


title: Sudesh Kumar

text: Kumar osallistui Méxicon olympialaisissa 1968 alle 52-kiloisten sarjaan molemmilla painityyleillä. Hän putosi toisella kierroksella kreikkalais-roomalaisessa painissa, mutta sijoittui vapaapainiturnauksen kuudenneksi. Kumar voitti samasta painoluokasta vapaapainissa kultaa Kansainyhteisön kisoissa 1970 ja sijoittui neljänneksi vuoden 1972 olympiakisoissa. Hän sai vuonna 1974 toistamiseen Kansainyhteisön kisojen kultaa, ja voitti vielä 1978 kisoista hopeaa.


title: Diakófti

text: Diakófti () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 52 (vuonna 2011).


title: Diakófti

text: Diakófti on osa Friligkiánikan kyläyhdyskuntaa ja sijaitsee Kytheran itärannikolla. Kylä on Kytheran tärkein satamapaikka. Jo brittivallan alla suunnitelmissa oli rakentaa Diakóftiin satama ja pieni kaupunki. Satama aloitti toimintansa kuitenkin vasta vuonna 1996. Ennen tätä Diakóftissa oli vain 5–6 taloa, mutta sittemmin kylä on kasvanut ja kehittynyt. Kylässä on nykyisin saaren pääsataman lisäksi ravintoloita, kauppoja, kahviloita sekä useita majoitusvaihtoehtoja.


title: Diakófti

text: Diakóftin satamasta liikennöidään laivoilla Antikytheran saarelle, Kreetalla sijaitsevaan Kíssamokseen, Peloponnesoksen Neápoliin ja Gýtheioon sekä Ateenan kupeessa sijaitsevaan Pireukseen. Satama sijaitsee 30 kilometrin päässä saaren pääkylästä Chórasta.


title: Veli-Pekka Sirola

text: Veli-Pekka Sirola (s. 29. lokakuuta 1953 Salo) on suomalainen entinen koripalloilija.


title: Veli-Pekka Sirola

text: Sirola voitti urallaan kolme Suomen-mestaruutta. Hän aloitti pääsarjauransa Tapion Hongassa kaudella 1973–1974. Suomen-mestaruutensa hän voitti kuitenkin Torpan Pojissa 1970- ja 1980-lukujen vaihteessa.


title: Veli-Pekka Sirola

text: Sirola pelasi nuorisomaajoukkueissa kaksi ottelua. Miesten maajoukkueessa hän pelasi 71 ottelua vuosina 1973–1981.


title: Jääkiekon SM-sarjakausi 1960–1961

text: Jääkiekon SM-sarjakausi 1960–1961 oli jääkiekon SM-sarjan 32. kausi. Sarja alkoi 24. marraskuuta ja päättyi 23. helmikuuta. Mestaruuden voitti Tappara, Rauman Lukko sijoittui hopealle ja TK-V pronssille.


title: Jääkiekon SM-sarjakausi 1960–1961

text: Oulun Kärpät ja Töölön Vesa putosivat sarjasta. Tilalle nousivat Porin Karhut ja Kalevan Pallo.


title: Paul Günther

text: Paul Günther (24. lokakuuta 1882 Hannover – 1945 Duisburg) oli saksalainen uimahyppääjä. Hän kilpaili vuoden 1912 kesäolympialaisissa Tukholmassa ja voitti kultaa ponnahduslaudalla. Hän osallistui myös suoriin kerroshyppyihin.


title: The True Speed of Steel

text: The True Speed of Steel on yhdysvaltalaisen thrash/speed metal-yhtye Razormazen ensimmäinen studioalbumi. Se julkaistiin vuonna 2009 levymerkillä Hold True Recordings.


title: SG Formula

text: SG Formula on ranskalainen pikkuformulatalli, joka on kilpaillut lukuisissa Formula Renault -sarjoissa. Talin nimi tulee sen perustajan Stephane Guerinin nimikirjaimista.


title: SG Formula

text: Talli perustettiin vuonna 2004, jolloin talli kilpaili Ranskan Formula Renault -sarjassa sijoittuen heti sarjan toiseksi. Seuraavana vuonna talli voitti sekä Ranskan Formula Renault ja Eurocup Formula Renault -sarjojen mestaruudet. Talli voitti Ranskan Formula Renault sarjan mestaruudet vuosina 2006 ja 2007 sekä Formula Renault WEC -sarjan mestaruuden vuonna 2008 ja Eurocup Formula Renault sarjan mestaruuden vuosina 2007 ja 2008. Tallin kuljettajina ajoivat mm Romain Grosjean, Jules Bianchi ja Daniel Ricciardo. Talli kilpaili myös Formula 3 Euroseries -sarjassa vuosina 2008–09 ja Formula Renault 3.5 -sarjassa.


title: Jääkiekon SM-sarjakausi 1961–1962

text: Jääkiekon SM-sarjakausi 1961–1962 oli jääkiekon SM-sarjan 33. kausi. Ilves voitti mestaruuden. TK-V sijoittui hopealle ja Tappara pronssille, joten tamperelaisjoukkueille meni kolme ensimmäistä sijaa. TPS ja KalPa putosivat Suomen sarjaan, josta kaudeksi 1962–1963 SM-sarjaan nousivat Töölön Vesa ja TP-V.


title: Jääkiekon SM-sarjakausi 1961–1962

text:
Uusinta putoamisesta
Turun Palloseura ja Kalevan Pallo putosivat suomensarjaan, josta tilalle nousivat Tampereen Pallo-Veikot ja Töölön Vesa.


title: Destin Destine

text: Destin Destine (1895–?) oli haitilainen ampuja. Hän kilpaili vuoden 1924 kesäolympialaisissa Pariisissa ja kuului 400, 600 ja 800 metrin vapaakiväärissä pronssia saaneeseen joukkueeseen. Hän osallistui myös yksilökilpailuun 600 metrin vapaakiväärissä.


title: Gustave Pelgrims

text: Georges Pelgrims oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Hendrik van Heuckelum

text: Hendrik ("Henk") van Heuckelum (6. toukokuuta 1879 Haag – 28. huhtikuuta 1929 Haag) oli alankomaalainen jalkapalloilija. Hän pelasi sekä Alankomaissa että Belgiassa, ja vuonna 1900 hän edusti Pariisin kesäolympialaisissa Belgiaa saaden joukkueineen pronssia.


title: Ernest Moreau de Melen

text: Ernest Moreau de Melen (1879–1968) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja sai siellä joukkueineen pronssia.


title: T. E. Burridge

text: T. E. Burridge (30. huhtikuuta 1881 – 16. syyskuuta 1965 oli brittiläinen jalkapalloilija, joka pelasi Upton Park FC:lle. Hän kilpaili vuoden 1900 kesäolympialaisissa Pariisissa ja voitti joukkueineen kultaa.


title: Simon Aspelin

text: Simon Olof Karl Aspelin (s. 11. toukokuuta 1974 Saltsjöbaden) on ruotsalainen tennispelaaja. Ammattilaiseksi vuonna 1998 siirtyneen Aspelinin parhaat saavutukset tulivat nelinpelistä. Nelinpelissä hän voitti urallaan 12 ATP-turnausta, mukaan lukien Yhdysvaltain avointen mestaruus vuonna 2007.


title: Simon Aspelin

text: Vuonna 2008 Aspelin saavutti Thomas Johanssonin kanssa hopeaa Pekingin olympialaisten nelinpelissä. Loppuottelussa he hävisivät sveitsiläisparille Roger Federer / Stanislas Wawrinka.


title: Simon Aspelin

text: Aspelin päätti uransa heinäkuussa 2011.


Pargas Kungörelser – Paraisten Kuulutukset on Paraisilla ilmestyvä paikallislehti. Lehti on Sanomalehtien liiton jäsen ja ilmestyy kerran viikossa torstaisin. Lehden levikki oli noin 4500 kappaletta vuonna 2016. Lehti on perustettu vuonna 1912 ja sitä julkaisee vuodesta 1974 vuonna 1968 perustettu Förlags Ab Sydvästkusten, jonka julkaisuihin kuuluu myös vuonna 1824 perustettu Åbo Underrättelser.


title: Claude Buckenham

text: Claude Percival Buckenham (16. tammikuuta 1876 Herne Hill – 23. helmikuuta 1937 Dundee) oli brittiläinen jalkapalloilija ja kriketinpelaaja. Hän pelasi jalkapalloa Upton Park FC:lle ja voitti joukkueineen kultaa vuoden 1900 kesäolympialaisissa Pariisissa. Hänet kuitenkin tunnetaan paremmin kriketistä. Hän pelasi sitä vuosina 1899–1914 ja osallistui Test-otteluihin Etelä-Afrikassa 1909–1910.


title: F. G. Spackman

text: F. G. Spackman (1878 – 30. toukokuuta 1942) oli brittiläinen jalkapalloilija. Hän pelasi Upton Park FC:lle ja voitti joukkueineen kultaa vuoden 1900 kesäolympialaisissa Pariisissa.


title: J. Nicholas

text: J. Nicholas oli brittiläinen jalkapalloilija. Hän pelasi Upton Park FC:lle ja kilpaili vuoden 1900 kesäolympialaisissa Pariisissa, jossa hän teki kaksi maalia ja voitti joukkueineen kultaa.


title: Nick Zoricic

text: Nick Zoricic (19. helmikuuta 1983 – 10. maaliskuuta 2012) oli kanadalainen skicrossiin erikoistunut freestyle-laskija. Maailmancupissa hän sijoittui urallaan kahdesti kolmen parhaan joukkoon.


title: Nick Zoricic

text: Hän kuoli Grindelwaldissa käydyssä maailmancupin osakilpailussa 10. maaliskuuta 2012 törmätessään radan vieressä olleeseen suoja-aitaan.


title: A. Haslam

text: A. Haslam oli brittiläinen jalkapalloilija. Hän toimi vuoden 1900 kesäolympialaisissa Pariisissa kultaa voittaneen Upton Park -joukkueen kapteenina.


title: R. Duparc

text: R. Duparc (1880–?) oli ranskalainen jalkapalloilija, joka pelasi "Racing Club de Francelle". Hän kilpaili vuoden 1900 kesäolympialaisissa Pariisissa ja sai joukkueineen hopeaa.


title: Laitilan Sanomat

text: Laitilan Sanomat on Laitilassa Varsinais-Suomessa ilmestyvä paikallislehti. Lehti ilmestyy kaksi kertaa viikossa tiistaisin ja perjantaisin.


title: Leonidit

text: Leonidit on tunnettu meteoriparvi. Sen säteilypisteen, josta meteorit näyttävät tulevan, koordinaatit ovat rektaskensio 10 h 08 min. ja deklinaatio + 22 astetta. Se sijaitsee tähtikuviosta hahmotettavissa olevan leijonan sirpin muotoisen "pään" sisäpuolella. Parvi on havaittavissa 6.–30. marraskuuta maksimin ollessa 16.–17. päivä. Niiden nopeus on yli 70 km/s.


title: Leonidit

text: Parvi on kuuluisa jaksollisesti tuottamistaan hyvin suuresta määrästä tähdenlentoja ja tulipalloja maksiminsa aikana. Viimeksi tällainen suuri maksimi oli nähtävissä vuosina 2001 ja 2002. Parvi liittyy Tempel-Tuttle-komeettaan, jonka kiertoaika Auringon ympäri on 33 vuotta. Siitä Aurinkoa lähestyessä irronneesta aineksesta osa on keskittynyt radalle ja aiheuttaa vastaavassa aikajaksossa suuren meteorimäärän. Edellinen suuri maksimi näkyi 1966. Muutoin parven maksimissa näkyy tavallisesti noin kymmenen meteoria tunnissa.


title: Mirko Vičević

text: Mirko Vičević (s. 30. kesäkuuta 1968 Kotor, Montenegro) on Jugoslaviaa ja Serbia ja Montenegroa edustanut entinen vesipalloilija. Hän kilpaili vuoden 1988 kesäolympialaisissa Soulissa ja voitti joukkueineen kultaa. Vuoden 1996 kesäolympialaisissa Atlantassa hänen joukkueensa sijoittui kahdeksanneksi.


title: Mirko Vičević

text: Vičević oli myös mukana voittamassa sekä kahta maailmanmestaruutta (1986, 1991) että Euroopan-mestaruutta (1989, 1991).


title: Dubravko Šimenc

text: Dubravko Šimenc (s. 2. marraskuuta 1966 Zagreb) on Jugoslaviaa ja Kroatiaa edustanut entinen vesipalloilija. Myös hänen isänsä Zlatko Šimenc kilpaili aikoinaan olympialaisissa.


title: Dubravko Šimenc

text: Šimenc edusti vuoden 1988 kesäolympialaisissa Soulissa Jugoslaviaa ja voitti joukkueineen kultaa. Hän kilpaili sittemmin olympialaisissa Kroatian edustajana Atlantassa 1996, Sydneyssä 2000 ja Ateenassa 2004. Atlantassa hänen joukkueensa sai hopeaa; Sydneyssä se sijoittui seitsemänneksi ja Ateenassa kymmenenneksi.


title: Elisa Brocard

text: Elisa Brocard (s. 27. lokakuuta 1984 Aosta) on italialainen maastohiihtäjä, joka edustaa seuratasolla C.S.Esercitoa.


title: Elisa Brocard

text: Hän sijoittui Sotšin olympialaisissa 2014 vapaan hiihtotavan 30 kilometrin yhteislähtökilpailussa 13:nneksi. Lahden MM-kilpailuissa 2017 hän oli samassa lajissa viidestoista.


title: Elisa Brocard

text: Maastohiihdon maailmancupissa Brocard kilpaili ensimmäisen kerran joulukuussa 2006. Ensimmäiset maailmancupin pisteensä hän saavutti Bormiossa maaliskuussa 2008 oltuaan 2,5 kilometrin kilpailussa 30:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2018.


title: Jämsän Seutu

text: Jämsän seutu (vuosina 1952–2008 Koillis-Häme) on Jämsässä Keski-Suomessa ilmestyvä kaksipäiväinen sanomalehti. Lehti ilmestyy maanantaisin ja perjantaisin, ja sen levikkialuetta ovat Jämsän, Kuhmoisten ja Korpilahden kuntien alueet. Lehden levikki vuonna 2009 oli 7 409. Lehteä kustantaa Alma Mediaan kuuluva Suomen paikallissanomat Oy.


title: Jämsän Seutu

text: Jämsän Seudun päätoimittaja oli joulukuun 2011 alusta Jukka Ignatius, joka oli myös Vekkarin päätoimittaja. Hänen jälkeensä vuoden 2013 alusta on päätoimittaja ollut Mari Tuohiniemi.


title: Jämsän Seutu

text: Jämsän Seutu julkaisee kerran viikossa ilmestyvää ilmaislehteä Vekkaria.


title: Siniša Školneković

text: Siniša Školneković (s. 18. tammikuuta 1968 Varaždin) on kroatialainen entinen vesipalloilija. Hän sai vuoden 1996 kesäolympialaisissa Atlantassa joukkueineen hopeaa. Hän kilpaili myös vuoden 2000 kesäolympialaisissa Sydneyssä, jossa hänen joukkueensa sijoittui seitsemänneksi.


title: Antidragonéra

text: Antidragonéra () eli Mikrí Dragonéra () on pieni Kreikan saari, joka kuuluu Jooniansaarten saariryhmään ja sijaitsee Kytheran saaren kaakkoisrannikon edustalla. Saari on asumaton.


title: Antidragonéra

text: Välimereen kuuluvassa Egeanmeressä ja Jooniansaarten saariryhmässä sijaitseva Antidragonéran saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Antidragonéralla on 0,15 neliökilometriä ja saaren korkein kohta on 40 metriä merenpinnan yläpuolella.


title: Antidragonéra

text: Antidragonéra yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Dragonéran, Prasonísin, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura 2000 -alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tuli ovat suojelualueen uhkia.


title: Antidragonéra

text: Antidragonéralla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva "Frankenia hirsuta" ja maitteiden sukuun kuuluva "Lotus cytisoides". Seuraavalla vyöhykkeellä sisämaahan päin kasvaa suolakkokasvien lisäksi "phryganan" lajeja. Tämä vyöhyke ei ole enää suolaisen meriveden huuhtomaa aluetta. Sisimmällä vyöhykkeellä kasvaa enimmäkseen "phryganan" kasvilajeja, kuten tyräkkien sukuun kuuluva "Euphorbia dendroides", huulikukkaiskasvien heimoon kuuluva "Teucrium polium" sekä sykerötimjami. Kaikkiaan saarelta on löydetty 88 eri taksonia.


title: Antidragonéra

text: Antidragonéralla on maanjäristysten jumalalle Poseidonille omistettu pyhäkkö. Arkeologi Áris Tsaravópoulos johti 1990-luvun lopulla kaivauksia, joissa löytyi satoja hellenistiselle kaudelle ajoitettuja kolikkoja. Kolikot ovat peräisin 54 eri kaupungista ja kuningaskunnasta Välimeren ja Mustanmeren alueelta. Lisäksi kaivauksissa löydettiin amfora ja joitain maljakoita.


title: Antidragonéra

text: Arkeologi Dimítrios Kourkouméliksen johdolla puolestaan tehtiin vuosina 1993-2004 merenalaisia arkeologisia kaivauksia saaren ympäristössä. Antidragonéran pohjoisrannikon tuntumasta löydetystä, mahdollisesti 300-luvulla eaa. uponneesta hylystä löydettiin yhdeksän kappaletta kiilanmuotoisia kiviankkureita. Samanlaisia ankkureita on löydetty myös muun muassa 300-luvulta eaa. peräisin olevasta hylystä Italian Tarantonlahdesta sekä Zean satamasta Kreikan Pireuksesta. Hylyn kaivaukset alkoivat vuonna 1994 ja päättyivät vuonna 2000. Ankkureiden lisäksi hylystä löytyi keramiikkaa, kuten lautasia, amforan sirpaleita, öljylamppuja, suolasirottimia sekä "pithos". Myös pronssinen kattilan osa ja survimia paljastui hylystä. Kaikkien näiden tavaroiden on arveltu kuuluneen uponneen aluksen miehistölle. Aluksen lastina on arveltu olleen tuoretuotteita. Nykyisin löydetyistä ankkureista neljä on esillä Kytheran arkeologisessa museossa.


title: Zlatko Šimenc

text: Zlatko Šimenc (s. 29. marraskuuta 1938 Zagreb) on Jugoslaviaa edustanut entinen vesipalloilija. Hän kilpaili vuoden 1960 kesäolympialaisissa Roomassa sijoittuen joukkueineen neljänneksi; vuoden 1964 kesäolympialaisissa Tokiossa hän sai joukkueensa kanssa hopeaa. Myös hänen poikansa Dubravko Šimenc osallistui olympialaisiin.


title: Nikolai Kalašnikov

text: Nikolai Fjodorovitš Kalašnikov (; s. 11. lokakuuta 1940) on Neuvostoliittoa edustanut entinen vesipalloilija. Hän kilpaili vuoden 1964 kesäolympialaisissa Tokiossa ja sai joukkueineen pronssia.


title: Simin Daneshvar

text: Simin Daneshvar (), (s. 28. huhtikuuta 1921 Šīrāz – 8. maaliskuuta 2012 Teheran, Iran) oli iranilainen prosaisti ja kääntäjä. Daneshvar oli uranuurtaja iranilaisten naiskirjailijoiden joukossa. Hänen teoksensa "Suvashun" vuodelta 1969 on ensimmäinen naisen persiaksi kirjoittama nykyaikainen romaani. Tätä menestysromaania pidetään Iranin kirjallisuuden merkittävimpänä proosateoksena.


title: Simin Daneshvar

text: Ensimmäisen novellikokoelmansa Daneshvar julkaisi vuonna 1948. Seuraavana vuonna hän väitteli Teheranin yliopistossa tohtoriksi persiankielisestä kirjallisuudesta. Islamilaisen kulttuurivallankumouksen aikana vuonna 1979 hänet erotettiin yliopistosta.


title: Simin Daneshvar

text: Daneshvar avioitui vuonna 1951 tunnetun iranilaisen prosaistin Jalal Al-e Ahmadin kanssa.


title: MTV Unplugged (Juanes)

text: Juanes MTV Unplugged on laulaja-lauluntekijä Juanesin kuudes albumi, ja ensimmäinen kokonainen live-albumi. Sen julkaisupäiväksi on suunniteltu 29. toukokuuta 2012. Albumin tuotannosta vastaa lauluntekijä Juan Luis Guerra.


title: MTV Unplugged (Juanes)

text: Albumi nousi Yhdysvalloissa Billboard 200 -listan sijalle 52.


title: MTV Unplugged (Juanes)

text: Kaikki kappaleet kirjoittanut Juanes, ellei toisin mainittu.


title: Giglio

text: Isola del Giglio [ˈiːzola del ˈdʒiʎʎo] on saari ja kunta Italiassa Toscanassa Grosseton maakunnassa. Se sijaitsee Tyrrhenanmeren rannikolla. Giglio on noin 24 neliökilometrin kokoinen ja sen asukasluku on reilut 1 400.


title: Giglio

text: Giglion saari tuli tunnetuksi risteilijä Costa Concordian karilleajosta. Giglion pormestari on vuodesta 2009 lähtien ollut Sergio Ortelli. Saari on yksi seitsemästä saaresta, jotka muodostavat Toscanan saaristoon sijoittuvan Arcipelago Toscano -luonnonsuojelupuiston. Giglio tarkoittaa italiaksi liljaa.


title: Giglio

text:
Saarella on kolme pääasutuskeskusta:
Giglio Porto on Giglion saaren alueista väekkäin. Se on Giglion keskus ja suurin osa saaren majoitustarjonnasta on keskittynyt sinne. Portossa sijaitsee saaren satama. Porto sijaitsee Giglion saaren itäosassa.


title: Giglio

text: Giglio Castello on linnoitusmainen asutusalue, jota ympäröi korkea muuri. Castello sijaitsee saaren keskiosassa, lähes 500 metrin korkeudessa.


title: Giglio

text: Giglio Campese on saaren länsiosassa sijaitseva pieni asutusalue. Alueella on on saaren suurin uimaranta. Rannan vieressä sijaitsee Campesen maisemaa hallitseva vanha pyöreä torni Torre del Campese.


title: Giglio

text: Giglion saarelle liikennöivät Toremar- ja Maregiglio-yhtiöiden lautat useasti päivässä Porto Santo Stefanosta. Matka kestää hieman yli tunnin. Saarella liikennöi paikallisbussi, joka kulkee reitillä Giglio Porto – Giglio Castello – Giglio Campese 40 minuutin välein.


title: Jody Campbell

text: Jodocus David "Jody" Campbell (s. 4. maaliskuuta 1960 Bellflower, Kalifornia) on yhdysvaltalainen entinen vesipalloilija. Hän kilpaili vuoden 1984 kesäolympialaisissa Los Angelesissa ja sitten vuoden 1988 kesäolympialaisissa Soulissa kuuluen molemmilla kerroilla hopeaa saaneeseen joukkueeseen.


title: Saniaisperhonen

text: Saniaisperhonen ("Hepialus fusconebulosa") on juuriperhosiin kuuluva perhoslaji. Se on ulkonäöltään varsin vaihteleva ja alkeellisen heimonsa selvästi yleisin edustaja Suomessa.


title: Saniaisperhonen

text: Siipien pohjaväri ja vaihtelee yksilöittäin kellanruskeasta punertavanruskean kautta harmaanruskeaan. Myös kuviointi on erittäin vaihtelevaa. Etusiivessä on vaihtelevissa määrin kaksiväristä epäsäännöllistä kuviointia, jossa valkoista aluetta ympäröi siiven pohjaväriä vaaleamman ruskea, terävärajainen vyöhyke. Siiven etureunassa on rivi tummia, diffuuseja täpliä. Takasiivet ovat yksivärisen harmaanruskeat, tyvestä vaaleammat. Naaraat ovat yleensä koiraita vaaleampia ja niiden kuviointi on vähemmän selkeää. Perhosten koko vaihtelee suurella skaalalla naaraiden 35–54 mm siipivälistä koiraiden 35–54 mm siipiväliin.


title: Saniaisperhonen

text: Levinneisyys kattaa Lähes koko Euroopan Balkanille saakka. Idässä elinalue ulottuu Venäjän poikki Japaniin. Suomessa saniaisperhosta tavataan koko maassa pohjoisinta Lappia myöten. Perhoset ovat lennossa yhtenä sukupolvena kesäkuun lopulta heinäkuun loppuun.


title: Saniaisperhonen

text: Saniaisperhonen elää avoimissa lehti- ja sekametsissä, niityillä, metsäaukioilla ja jopa soilla. Naaraat oleskelevat matalalla kasvillisuuden seassa houkutellen koiraita luokseen feromonien avulla. Koiraat lentävät iltahämärässä melko lyhyen ajan etsien naaraita. Yksi naaras voi houkutella luokseen runsaasti koiraita.


title: Saniaisperhonen

text: Parittelu kestää jopa seitsemän tuntia, minkä ajan koiras riippuu naaraan peräpäästä pää alaspäin. Parittelun jälkisen viikon aikana naaras munii jopa 500 munaa, jotka se pudottelee maahan lennosta tai kasvilla istuen. Toukat elävät maan alla, mutta saattavat joskus nousta kasvien varsillekin. Toukan kehitys on kaksivuotinen ja toukka talvehtii maanalaisessa onkalossa. Keväällä, täysikasvuisena, se tekee maanpinnalle johtavan, reilun 10 cm pituisen käytävän ja koteloituu. Kotelovaihe kestää 3–4 viikkoa ja ennen perhosen kuoriutumista kotelo ryömii käytävää pitkin pinnalle työntyen osittain esille.


title: Saniaisperhonen

text: Toukka syö monien eri kasvien juuria, mutta ravintotottumuksia ei tunneta hyvin. Merkittäviä ovat ainakin sananjalat ("Pteridium"), vihvilät ("Luzula") ja kaislat ("Scirpus").


title: Tatlinin torni

text: Tatlinin torni tai Kolmannen internationaalin muistomerkki oli venäläisen taiteilija ja arkkitehti Vladimir Tatlinin visioima suuri monumentaalinen rakennus, jota ei kuitenkaan koskaan rakennettu. Rakennus suunniteltiin pystytettäväksi Petrogradiin (nykyinen Pietari) vuoden 1917 lokakuun vallankumouksen jälkeen Kominternin päämajaksi ja muistomerkiksi.


title: Tatlinin torni

text: Tatlinin konstruktivistinen torni suunniteltiin rakennettavaksi teollisista materiaaleista, kuten raudasta, lasista ja teräksestä. Materiaaleissa, rakennuksen muodoissa ja käyttötarkoituksissa rakennus kuviteltiin moderniuden kasvavaksi symboliksi. Se olisi ollut korkeampi kuin Pariisin Eiffel-torni. Rakennuksen perusmuodoksi Tatlin ideoi kaksoisspiraalin, joka olisi kiertynyt 400 metrin korkeuteen, ja jonka ympäri vierailijoita olisi kierrätetty erilaisten mekaanisten laitteiden avulla. Päärakenteessa olisi neljä suurta riippuvaa geometrista konstruktiota. Nämä olisivat pyörineet eri nopeuksilla. Rakennuksen pohjaosassa olisi ollut kuutio, joka suunniteltiin luentojen, konferenssien ja lakiasäätävien kokousten näyttämöksi. Kuutio olisi kiertänyt ympäri kerran vuoden aikana. Kuution yläpuolella olisi ollut kerran kuukaudessa ympäri kiertyvä pyramidi, jossa olisi ollut tilat toimeenpanevia toimintoja varten. Tämän yläpuolella olisi ollut lieriö, joka kiertyisi ympäri kerran päivässä ja siinä olisi ollut toimitilat tiedotustoiminnalle: uutistiedotteiden ja manifestien julkaiseminen lennätinteitse, radion kautta ja kovaäänisistä. Ylimpänä olisi ollut pallonpuolisko radiolaitteille. Lieriöön suunniteltiin asenettavaksi myös valtava ulkoilmavalkokangas.


title: Tatlinin torni

text: Monumentin on usein ajateltu olevan konstruktivistisen arkkitehtuurin merkittävin ilmiö, mutta ei toteuttamiskelpoinen rakennuksena. Vaikka vallankumouksen pyörteissä olevalla Venäjällä olisi saatu kokoon rakentamiseen tarvittava määrä terästä, asuntopulan ja poliittisen kuohunnan vallitessa, rakennuksen rakenteellisesta käytännöllisyydestä ei ollut takeita.


title: Tatlinin torni

text: Tatlinin tornista on pienoismallit Moskovan Tretjakovin galleriassa ja Tukholman Moderna museetissa. Vuonna 2011 rakennuksen suurikokoinen pienoismalli pystytettiin Lontoon Royal Academy of Artsin etupihalle.


title: Sonic R

text: Sonic R on Sonic the Hedgehog -pelisarjaan kuuluva kilpailupeli, joka julkaistiin Sega Saturn -konsolille vuonna 1997 ja Microsoft Windowsille vuonna 1998. Pelin kehitti Traveller's Tales ja julkaisi Sega, ja se on järjestyksessään toinen Sonic-pelisarjan kilpailupeli. Peli on uudelleenjulkaistu osana Sonic Gems Collection-kokoelmaa.


title: Sonic R

text: Sonic R pelin pääidea muistuttaa tyyliltään erittäin paljon Mario Kart 64:stä, eli täytyy läpäistä erilaisia ratoja sekä päästä niissä maaliin ennen muita hahmoja, tässä pelissä monet hahmoista kuitenkin läpäisevät ratoja juosten. Jokaisella hahmolla on myös omat erikoiskykynsä kuten Sonicilla on huippunopeus ja Knucklesilla liitäminen. Peli sisältää monia erilaisia ratoja, jotka perustuvat maisemiltaan aiempiin Sonic-peleihin kuten Sonic the Hedgehog 3:een. Jokainen rata sisältää myös erilaisia keräilyesineitä kuten muista pelisarjan peleistä tuttuja sormuksia ja ensimmäiset radat sisältävät myös Chaos Emeraldeja. Peli sisältää normaalin kilpailutilan lisäksi Time Attack -moodin, jossa puolestaan voi otella aikaa vastaan.


title: Sonic R

text:
Perushahmot:
Avattavat:


title: Sonic R

text: Pelin molemmat alkuperäiset versiot saivat vaihtelevia vastaanottoja ristiriitaisista negatiivisiin. GameRankings antoi useiden eri arvostelijoiden laskemien pisteiden keskiarvosanaksi 70 % PC-versiolle ja 68,92 % Sega Saturn -versiolle.


title: Sonic R

text: Tämän pelin kohdalla suurin kritisoinnin aihe oli se kun peli muistuttaa teknillisesti liian paljon Mario Kart -pelejä. Peter Suciu GameProlta sanoi että "Suuresta hahmojen ja ratojen valikoimasta huolimatta, Sonic R ei tarjoa kovin paljon vaihtelevaa pelattavuutta kilpailuissa ja se menettää viehättävyytensä niin nopeasti." GamePro antoi pelille arvosanaksi 3/5. Ryan MacDonald GameSpotilta kehui peliä grafiikoista ja audiosta, mutta sanoi vastineeksi että "Peli on niin lyhyt että sen voisi läpäistä jo päivässä."


title: Sonic R

text: Game Revolution huomioi sitä, että peli oli "hieman erilainen" normaaleihin kilpailupeleihin verrattuna, mutta se kritisoi peliä erityisesti sen musiikeista, kommentoiden että "Sanoituksilla (kuten 'Can you feel the sunshine brighten up your day') sinä tunnet, että ihan niin kuin olisit ennemmin jossain Disney-maailmassa, jossa Gestapo hiiret olisivat pakottamassa sinua hymyilemään jatkuvasti." Sen lisäksi arvostelija kritisoi myös ohjaimia. Electronic Gaming Monthly antoi pelin Sega Saturn-versiolle 7,75/10 pistettä. Allgame.com antoi pelille 4/5 tähteä kehuen grafiikoita ja erityisesti ääniä, mutta kritisoi puolestaan sitä kun peli ei sisällä tarpeeksi ratoja.


title: Sonoma Raceway

text: Sonoma Raceway, aiemmalta nimeltään Sears Point Raceway sekä Infineon Raceway on 4,05 kilometriä pitkä moottorirata lähellä Sonoman kaupunkia Kaliforniassa Yhdysvalloissa.


title: Sonoma Raceway

text: Rata on aktiivisessa käytössä noin 340 päivää vuodesta ja vuosittain siellä järjestetään useiden moottoriurheilusarjojen osakilpailuja.


title: Gary Figueroa

text: Gary Lee Figueroa (s. 28. syyskuuta 1956 Phoenix, Arizona) on yhdysvaltalainen entinen vesipalloilija. Hän sai joukkueineen hopeaa vuoden 1984 kesäolympialaisissa Los Angelesissa. Hän oli lisäksi mukana voittamassa kultaa vuoden 1979 Pan-Amerikan kisoissa.


title: Nuestra Señora de las Mercedes

text: Nuestra Señora de las Mercedes oli Espanjan laivaston vuonna 1786 vesillelaskettu 36-tykkinen fregatti, jonka Britannian kuninkaallinen laivasto upotti 5. lokakuuta 1804 Cádizin edustalla käydyssä taistelussa.


title: Nuestra Señora de las Mercedes

text: Alus tilattiin Astillero Realilta Havannasta. Alus laskettiin vesille 1786.


title: Nuestra Señora de las Mercedes

text: Amiraali José de Bustamante y Guerran (1759-1825) johtama Espanjan laivaston osasto, johon kuuluivat lippulaivana fregatti "Medea" ja muina aluksina fregatit "Nuestra Señora de las Mercedes", "Clara" ja "Fama" kujettivat kulta- ja hopea-aarretta Montevideosta Uruguaysta Cádiziin Espanjaan. Osasto kohtasi Cádizin edustalla 5. lokakuuta 1804 Britannian kuninkaallisen laivaston Graham Mooren johtamana laivasto-osaston. Mooren lippulaivana oli 38-tykkisen fregatti "HMS Indefatigablen" ja osaston muut alukset olivat "HMS Lively", "HMS Amphion" ja "HMS Medusa".


title: Nuestra Señora de las Mercedes

text: Graham määräsi espanjalaiset muuttamaan kurssin kohti lähintä brittiläistä satamaa alusten tarkastamiseksi. Espanjalaisten komentajana Bustamante ilmoitti maiden välillä olevan rauhan ja kieltäytyvänsä annetusta käskystä. Seuranneessa kahakassa "Nuestra Señora de las Mercedes" upposi, kun "HMS Amphionin" (Samuel Sutton) ampuma laukaus räjäytti aluksen ruutivaraston. Aluksen tuhoutuessa sai surmansa 250 espanjalaista merisotilasta ja 51 pelastettiin merestä. Muut espanjalaisalukset vallattiin.


title: Nuestra Señora de las Mercedes

text: Vuonna 2007 hylyn löysi aarteiden etsintään erikoistunut yhdysvaltalainen yritys Odyssey Marine Exploration. Uponneessa laivahylyssä oli lähes 600 000 kulta- ja hopeakolikkoa, joiden arvoksi on arvioitu noin 370 miljoonaa euroa. Yritys vei kolikot Yhdysvaltoihin, ja Espanjan valtio ryhtyi oikeustaisteluun saadakseen kolikot itselleen. Helmikuussa 2012 Yhdysvaltain oikeus päätti, että kolikot on palautettava Espanjan valtiolle. Kolikot lennätettiin Tampasta kahdella C-130-kuljetuskoneella Espanjaan.


title: Mauno Oittinen

text: Mauno Pietari Oittinen (10. heinäkuuta 1896 Hämeenlinna – 11. toukokuuta 1970 Helsinki) oli suomalainen kuvanveistäjä.


title: Mauno Oittinen

text: Mauno Oittisen tunnetuin teos lienee Hyvinkään tunnukseksi muodostunut Nosturinhitsaajia työssään (1962). Oittinen on tehnyt myös Kajaanin Elias Lönnrotin muistomerkin (1940) sekä pronssisen Siirtolaisuus monumentin, jonka toinen osa on sijoitettu Hankoon. Siinä kolme joutsenta nousee lentoon. Teoksen toinen osa on Floridan Lake Worthissa. Siinä kaksi joutsenta laskeutuu.


title: Dragonéra

text: Dragonéra () eli Megáli Dragonéra () on Kreikalle kuuluva pieni asumaton saari Välimeressä Kytheran saaren kaakkoisrannikon edustalla.


title: Dragonéra

text: Välimereen kuuluvassa Egeanmeressä ja Jooniansaarten saariryhmässä sijaitseva Dragonéran saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Dragonéralla on 0,32 neliökilometriä ja saaren korkein kohta on 36 metriä merenpinnan yläpuolella.


title: Dragonéra

text: Dragonéra yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Antidragonéran, Prasonísin, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura 2000 -alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tuli ovat suojelualueen uhkia.


title: Dragonéra

text: Dragonéralla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva "Frankenia hirsuta" ja maitteiden sukuun kuuluva "Lotus cytisoides". Seuraavalla vyöhykkeellä sisämaahan päin kasvaa suolakkokasvien lisäksi "phryganan" lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Sisimmällä vyöhykkeellä kasvaa enimmäkseen "phryganan" kasvilajeja, kuten tyräkkien sukuun kuuluva "Euphorbia dendroides", huulikukkaiskasvien heimoon kuuluva "Teucrium polium", sykerötimjami ja mastiksipistaasi. Kaikkiaan saarelta on löydetty 109 eri taksonia.


title: Steven Morrissey

text: Steven Morrissey (s. 25. heinäkuuta 1986) on jamaikalainen jalkapalloilija. Hän edustaa suomalaista Vaasan Palloseuraa.


title: Steven Morrissey

text: Morrissey pelasi VPS:ssa Veikkausliiga-kaudella 2011 11 ottelua ja teki niissä neljä maalia. Aikaisemmin hän on edustanut jamaikalaista Portmore Unitedia.. 2013 alkuvuodesta Morrissey siirtyi tanskalaiseen Silkeborg IF ään mutta palasi kesällä Vaasan Palloseura an 2,5-vuotisella sopimuksella. Kesällä 2017 Morrisseyn sopimusta jatkettiin ja hän jatkaa seurassa ainakin 2019 loppuun.


title: Alfred Powlesland

text: Alfred James Powlesland (1875 Newton Abbot, Devon – 25. maaliskuuta 1941 Chudleigh, Devon) oli brittiläinen kriketinpelaaja. Hän kuului kriketissä kultaa voittaneeseen Devon & Somerset Wanderers -joukkueeseen vuoden 1900 kesäolympialaisissa Pariisissa.


title: Ombra Racing

text: Ombra Racing on italialainen pikkuformulatalli, joka kilpailee nykyään Auto GP-sarjassa. Talli perustettiin vuonna 1994. Talli on voittanut Italian Formula 3 sarjan mestaruuden vuonna 2004 Matteo Cressonin voimin. Vuonna 2011 talli voitti Auto GP-sarjan kuljettajien mestaruuden Kevin Cecconin voimin. Talli on aiemmin kilpaillut mm International Formula Master, Formula 3 Euroseries, Britannian F3 ja Saksan F3 sarjoissa vaihtelevalla menestyksellä.


title: 898 Hildegard

text: 898 Hildegard on Aurinkoa kiertävä pikkuplaneetta, joka kuuluu päävyöhykkeen asteroideihin. Sen löysi Max Wolf vuonna 1918. Pikkuplaneetta on nimetty Hildegard Bingeniläisen mukaan. Ennen kuin tämä asteroidi sai nimensä sen väliaikainen tunnus oli 1918 EA. Koska in absoluuttinen kirkkaus (H) on 11,6, sen läpimitta on todennäköisesti välillä 13–30 km.


title: Alphonse Kirchhoffer

text: Simon Alphonse Kirchhoffer (19. joulukuuta 1873 Pariisi – 30. kesäkuuta 1913 Pariisi) oli ranskalainen miekkailija. Hän kilpaili vuoden 1900 kesäolympialaisissa ja sai mestarien floretissa hopeaa.


title: Henri Laurent

text: Henri Albert Fernand Laurent (1. huhtikuuta 1881 Beaulieu-sur-Loire – 14. helmikuuta 1954 La Rochelle) oli ranskalainen miekkailija. Hän kilpaili vuoden 1900 kesäolympialaisissa ja sai siellä pronssia miekkailumestarien kalvassa.


title: Rosario Mazzola

text: Rosario Mazzola (19. syyskuuta 1924 Palermo – 24. joulukuuta 2018) oli italialainen roomalaiskatolinen piispa. Hänet vihittiin papiksi Palermon arkkihiippakuntaan 16. heinäkuuta 1950 ja nimitettiin sen vihkipiispaksi sekä Polymartiumin titulaaripiispaksi 19. kesäkuuta 1982. Piispaksi vihkiminen seurasi 4. syyskuuta. Pääkonsekraattorina toimi Salvatore Pappalardo, jota avustivat Angelo Cella ja Vincenzo Cirrincione.


title: Rosario Mazzola

text: Mazzola sai 23. heinäkuuta 1988 nimityksen Cefalùn hiippakunnan piispaksi, jona hän toimi, kunnes jäi eläkkeelle 18. maaliskuuta 2000.


title: Virginia Ruano Pascual

text: Virginia Ruano Pascual (s. 21. syyskuuta 1973 Madrid) on espanjalainen tennispelaaja. Merkittävimmät voittonsa hän saavutti nelinpelissä voitettuaan kaksi olympiahopeaa sekä lukuisia Grand Slam -turnauksia.


title: Virginia Ruano Pascual

text: Ruano Pascual voitti urallaan kymmenen Grand Slam -turnausta nelinpelissä, joista Ranskan avoimet kuusi kertaa. Vuonna 2001 hän voitti sekanelinpelin Ranskan avoimissa.


title: Virginia Ruano Pascual

text: Ruano Pascual lopetti uransa vuonna 2010.


title: Mäkivirvilä

text: Mäkivirvilä ("Vicia tetrasperma") on hernekasveihin kuuluva yksivuotinen ruohokasvi.


title: Mäkivirvilä

text: Mäkivirvilän ohut ja rento varsi kasvaa kasvaa 15–70 senttimetriä pitkäksi. Lehdissä on 3–5 paria kapeita lehdyköitä ja niiden kärki on kärheksi muuntunut. Kukintona on pitkäperäinen terttu, jossa on yhdestä kolmeen pientä vaaleanvioletin väristä kukkaa. Palko on yleensä nelisiemeninen. Peltovirvilä ("Vicia hirsuta") muistuttaa melko paljon mäkivirvilää.


title: Mäkivirvilä

text: Suomessa mäkivirvilä on yleinen maan lounaisosassa, etelärannikolla ja Ahvenanmaalla. Muualla se on harvinainen.


title: Stephen Sulyk

text: Stephen Sulyk (s. 2. lokakuuta 1924) on ukrainalaissyntyinen, Yhdysvalloissa uransa tehnyt Ukrainan kreikkalaiskatolisen kirkon arkkipiispa. Hänet vihittiin papiksi 14. kesäkuuta 1952 ja nimitettiin Philadelphian ukrainalaiskatolisen arkkieparkian johtoon 29. joulukuuta 1980.


title: Stephen Sulyk

text: Josyf Ivanovycè Slipyj vihki Sulykin piispaksi 1. maaliskuuta 1981. Sulyk jäi eläkkeelle 29. marraskuuta 2000.


title: Peltovirvilä

text: Peltovirvilä ("Vicia hirsuta") on hernekasveihin kuuluva yksivuotinen ruohokasvi. Pohjoismaissa ja Suomessa laji on tavallinen peltorikkakasvi.


title: Peltovirvilä

text: Peltovirvilän hento varsi kasvaa 15–60 senttimetriä pitkäksi. Sen kukinto on terttu, jossa on kahdesta kuuteen pientä, sinistä tai valkoista kukkaa. Palot ovat 6–10 millimetriä pitkiä ja kaksisiemenisiä. Laji muistuttaa mäkivirvilää ("Vicia tetrasperma").


title: Peltovirvilä

text: Suomessa peltovirvilä on yleinen tai melko maan etelä- ja keskiosassa noin Oulun korkeudelle. Yleisimmin sitä tavataan Ahvenanmaalla.


title: Piikkiherne

text: Piikkiherne eli euroopanpiikkiherne ("Ulex europaeus") on hernekasveihin kuuluva talvivihanta piikkinen pensas. Se kasvaa 0,5–1,5 metriä korkeaksi. Pensaan oksat ovat uurteisia ja karvaisia. Piikit ovat usein haarovia. Lehdet ovat neulasmaisia ja 0,5–1 senttimetriä pitkiä. Piikkiherneen tuoksuvat keltaiset kukat ovat 1,5–2 senttimetriä pitkiä. Hedelmänä on 1,5–2 senttimetriä pitkä villakarvainen palko, jossa on kahdesta neljään siementä.


title: Piikkiherne

text: Piikkiherne esiintyy alkuperäisenä Euroopassa, läntisessä Keski-Euroopassa ja Lounais-Euroopassa. Muualla maailmassa se on laajalle levinnyt, haitallinen vieraslaji, esimerkiksi Pohjois-Amerikan länsi- ja koillisosissa (Kanada: Brittiläinen Kolumbia. USA: Havaiji, Kalifornia, Länsi-Virginia, Massachusetts, New York, Oregon, Pennsylvania, Virginia, Washington), Australiassa ja monilla valtamerten saarilla.


title: Steven Saylor

text: Steven Saylor (s. 1956) on yhdysvaltalainen kirjailija. Hänet tunnetaan antiikin Roomaan sijoittuvasta Roma Sub Rosa -salapoliisisarjastaan, josta on suomennettu kolme osaa. Englanniksi sarjasta on julkaistu 13 osaa.


title: Steven Saylor

text: Roma Sub Rosa -sarjan fiktiivinen päähenkilö on salapoliisi Gordianus Etsijä (eng. Gordianus the Finder), joka joutuu rikoksia selvittäessään tekemisiin muun muassa seuraavien henkilöiden kanssa: Sulla, Cicero, Julius Caesar ja Kleopatra.


title: Pensasväriherne

text: Pensasväriherne ("Genista tinctoria") on hernekasveihin kuuluva varpumainen kasvi. Se kasvaa luontaisesti Euroopassa. Lajia viljellään myös koristekasvina. Pensasväriherne on myrkyllinen.


title: Pensasväriherne

text: Pensasväriherne kasvaa 20–40 senttimetriä korkeaksi. Sen pystyt oksat ovat karvaisia ja piikittömiä. Pensasväriherneen keltaiset 1–1,5 cm pitkät kukat kasvavat tertuissa. Palot ovat 2–3 cm pitkiä.


title: Pensasväriherne

text: Kuten kasvin nimikin ilmaisee, pensasvärihernettä on käytetty värjäämiseen. Siitä saadaan keltaista väriä, sekä yhdessä värimorsingon kanssa vihreää.


title: Prasonísi (Kythera)

text: Prasonísi () on Kreikalle kuuluva pieni asumaton saari Välimeressä Kytheran saaren itärannikon edustalla.


title: Prasonísi (Kythera)

text: Välimereen kuuluvassa Egeanmeressä ja Jooniansaarten saariryhmässä sijaitseva Prasonísin saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Prasonísilla on 0,04 neliökilometriä ja saaren korkein kohta on 13 metriä merenpinnan yläpuolella.


title: Prasonísi (Kythera)

text: Prasonísi yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Dragonéran, Antidragonéran, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura 2000 -alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Myös metsästys, hallitsematon laidunnus ja tuli ovat suojelualueen uhkia.


title: Prasonísi (Kythera)

text: Prasonísilla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva "Frankenia hirsuta" ja maitteiden sukuun kuuluva "Lotus cytisoides". Seuraavalla vyöhykkeellä sisämaahan päin kasvaa suolakkokasvien lisäksi "frýganan" lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Tämän vyöhykkeen lajeja ovat esimerkiksi sipulien sukuun kuuluva "Allium commutatum", sauramojen sukuun kuuluva "Anthemis scopulorum" ja kaalien sukuun kuuluva "Brassica cretica ssp. aegea". Prasonísin pienestä koosta johtuen saarella ei ole lainkaan sisintä vyöhykettä, kuten muilla Natura 2000 -alueen pienillä saarilla, jolla kasvaisi enimmäkseen "frýganan" kasvilajeja. Kaikkiaan saarelta on löydetty 15 eri taksonia.


title: Prasonísi (Kythera)

text: Antigua ja Barbudan lipun alla kulkenut M/S "Nordland" -alus ajoi karille Prasonísilla 22. elokuuta 2000. Karilleajon seurauksena aluksesta pääsi mereen tuhat tonnia raskasta polttoöljyä, joka levisi noin 30–50 metriä leveäksi ja noin kolme kilometriä pitkäksi lautaksi. Öljylautta saastutti laajalti ympäröiviä alueita. Öljyntorjuntatyöt kestivät noin kuukauden. Vuodosta vastuussa olevien tahojen ja aluksen omistajan maksettaviksi koitui kymmenien miljoonien drakmojen sakot.


title: Väriherneet

text: Väriherneet ("Genista") on suku hernekasvien heimossa. Siihen kuuluu kaikkiaan 125 lajia. Purjevihmat ("Teline") ovat läheistä sukua väriherneille ja tulisi todennäköisesti sisällyttää sukuun.Pohjoismaissa tavataan viisi luonnonvaraista värihernelajia: oraväriherne, saksanväriherne, karvaväriherne, varpuväriherne ja pensasväriherne. Niitä kasvaa lähinnä Etelä-Ruotsissa ja Tanskassa. Ne ovat keltakukkaisia ja kasvutavaltaan maanmyötäisiä varpuja tai pieniä pensaita.


title: Abasiofilia

text: Abasiofilia on seksuaalinen suuntautuminen, jossa henkilön mielenkiinto kohdistuu liikkumista vaikeuttavaan ruumiinvammaan, erityisesti puuttuviin raajoihin. Termiä käytti ensimmäisen kerran John Money vuonna 1990 artikkelissaan parafilioista, ja tätä ennen ilmiötä oli kuvattu muilla nimillä, kuten ortopedinen fetisismi. Abasiofilia ei kuitenkaan ole määritelmällisesti fetisismi, koska se ei kohdistu esineeseen.


title: Fornifilia

text: Fornifilia on kiinnostus sitomis- eli bondageseksin suuntaukseen, jossa sidottava henkilö lukitaan huonekaluun tai huonekalua muistuttavaan ruumiinasentoon.


title: Pikkujuuriperhonen

text: Pikkujuuriperhonen ("Hepialus hecta"), on alkeelliseen juuriperhosten heimoon kuuluva pienehkö yöperhonen.


title: Pikkujuuriperhonen

text: Helposti tunnistettava ruskea perhonen. Etusiivet ovat lämpimän punaruskeat ja niiden poikki kulkee viistosti kaksi leveää, kellertävää ja hopeanhohtoista poikkijuovaa, jotka saattavat hajota täpläriveiksi. siiven etureunassa on muutamia tummia, reunoiltaan epäselviä täpliä. Takasiivet ovat yksivärisen tummanharmaat. Naaras on kookkaampi, värisävyltään vaaleampi eikä siipikuviointi ole yhtä selvää. Siipiväli vaihtelee koiraalla 23–30 mm ja naaraalla 26–32 mm.


title: Pikkujuuriperhonen

text: Pikkujuuriperhosta tavataan suurimmassa osassa Eurooppaa, mutta se puuttuu Iberian niemimaalta ja aivan eteläisimmistä osista. Suomessa laji on jokseenkin yleinen ja sitä tavataan Keski-Lappiin saakka. Perhoset lentävät yhtenä lyhyenä sukupolvena kesäkuun lopulta heinäkuun loppupuolelle. Lennolla on terävä huippu heinäkuun puolivälissä.


title: Pikkujuuriperhonen

text: Kosteiden lehti- ja sekametsien, metsäniityjen ja kosteikkojen asukas, jonka esiintyminen on yleensä paikoittaista. Lämpiminä öinä koiraat aloittavat lyhytaikaisen lennon parvina auringonlaskun aikaan eikä niiden lento jatku koskaan pimeään aikaan saakka. Perhosia ei myöskään tule valolle. Viileinä öinä koiraat eivät välttämättä nouse lentoon lainkaan.


title: Pikkujuuriperhonen

text: Pikkujuuriperhonen kuuluu harvoihin perhoslajeihin, joilla koiraat houkuttelevat naaraita luokseen. Koiras erittää houkuttelevia feromoneja takimmaisen raajaparin reisien pitkistä tupsuista. Pikkujuuriperhoskoiraiden sanotaan tuoksuvan ananakselta.


title: Pikkujuuriperhonen

text:
Kun naaras on paikallistanut koiraan, laskeutuu koiraan lähelle, usein lahden alapinnalle ja koiras siirtyy välittömästi naaraan luokse aloittaa parittelun. Useita tunteja kestävän parittelun aikana koiras roikkuu naaraan peräpäästä.
Naaras pudottaa maanpinnalle noin 300 munaa, joista kuoriutuvat toukat kaivautuvat välittömästi maan alle. Toukkakehitys kestää yhdestä kahteen vuotta, pohjoisimmilla alueilla ehkä jopa kolme vuotta. Toukka talvehtii kehräämässään silkkipussissa. Talvehtimisen jälkeen se nousee maanpinnalle syömään kasvien tuoreita versoja. Kotelo on maanpinnalla tai maan alla karikkeella naamioidussa kotelokopassa. Kotelo työntyy osittain esille ennen aikuisen perhosen kuoriutumista.


title: Pikkujuuriperhonen

text: Toukka syö monien eri kasvien juuria, erityisesti nokkosta ("Urtica dioica") ja sananjalkaa ("Pteridium aquilinum").


title: Aimé Haegeman

text: Aimé Haegeman (1861 Ixelles – 1935) oli belgialainen ratsastaja. Hän kilpaili vuoden 1900 kesäolympialaisissa Pariisissa ja voitti kultaa hyppytapahtumassa.


title: Lavréntis Alexanídis

text: Lavréntis Alexanídis (; s. 10. maaliskuuta 1978 Georgia) on kreikkalainen judoka.


title: Lavréntis Alexanídis

text: Alexanídis sijoittui vuonna 2002 seitsemänneksi alle 66-kiloisten sarjassa EM-kisoissa. Hän osallistui Ateenan olympialaisissa 2004 alle 73-kiloisten sarjaan, jossa hän putosi toisen kierroksen jälkeen. Alexanídis sai EM-kilpailujen alle 60-kiloisten sarjassa pronssia vuonna 2005 ja uudelleen vuonna 2008. Hän oli samassa sarjassa mukana vuoden 2008 olympialaisissa, joissa hän oli jaetulla 13. sijalla. Alexanídis on voittanut maansa mestaruuden yhteensä seitsemän kertaa.


title: Auguste Daumain

text: Auguste Moïse Daumain (31. heinäkuuta 1877 Selles-sur-Cher – ?) oli ranskalainen pyöräilijä. Hän kilpaili vuoden 1900 kesäolympialaisissa Pariisissa ja sai pronssimitalin 25 kilometrin ajossa. Hän osallistui myös sprinttiin.


title: Auguste Daumain

text: Daumain osallistui kolmeen Ranskan ympäriajoon vuosina 1903–1905 ja pääsi kuudenneksi vuonna 1904. Hän sijoittui kymmenenneksi Pariisi–Valenciennes-ajossa vuonna 1903.


title: Kélo

text: Kélo on kaupunki Tšadin lounaisosassa. Vuoden 2009 väestönlaskennan mukaan kaupungissa oli 57 859 asukasta. Se on valtion viidenneksi suurin kaupunki.